open-index/open-wikipedia-markdown huggingface dataset:
ঘৰুৱাকৰণ

**ঘৰুৱাকৰণ**  হৈছে কোনো জীৱসমষ্টিৰ কৰ্ষণ বা পালন কৰা। ই ঘৰুৱা বা ব্যৱসায়িকভাৱে পৰ্যায়ত হ'ব পাৰে। ঘৰুৱাকৰণত জীৱৰ ভৌতিক অৱস্থিতি, আচৰণগত বৈশিষ্ট, শাৰীৰিক আকাৰ, নোমৰ গুণগত মান বা বৰণ, বৃদ্ধিৰ হাৰ, জীৱন কাল, উৎপাদন, আৰু অন্য বহু দিশৰ ওপৰত গুৰুত্ব প্ৰদান কৰা হয়। পালিত জীৱবোৰ মানুহ বা মানুহৰ ক্ৰিয়াকলাপৰ ওপৰত নিৰ্ভৰশীল হৈ পৰে, কেতিয়াবা এনে প্ৰাণীবোৰে বন্য জীৱন যাপন কৰাৰ ক্ষমতাও হেৰুৱাই পেলাই। ঘৰুৱাকৰণ আৰু পালন কাৰ্যৰ মাজৰ পাৰ্থক্য হৈছে, এই ক্ষেত্ৰত জীৱবোৰৰ কেৱল আচৰণ বা পৰিৱেশতান্ত্ৰিক সামাজিকতাই সলনি নহয় লগতে ধ্বনিগত প্ৰকাশভংগী আৰু জিনীয় প্ৰকাৰো সলনি হয়। ঘৰুৱাকৰণ বুলিলে কেৱল প্ৰাণীৰ পোহ-পাল কৰাকে নুবুজাই, ই উদ্ভিদ, ভেঁকুৰ আৰু অন্য জীৱকো ঘৰুৱা ভাৱে কৰ্ষণ কৰা বুজায়। প্ৰাথমিকভাৱে সৌন্দৰ্য বৰ্ধনৰ বাবে ঘৰুৱাকৰণ কৰা উদ্ভিদসমূহক ঘৰুৱা বা আলংকৰিক উদ্ভিদ বোলে, আৰু খাদ্য উৎপাদনৰ বাবে বৃহৎ পৰিসৰত পালন কৰা উদ্ভিদবোৰ হৈছে শস্য। এনে ঘৰুৱা উদ্ভিদ আৰু বন্য প্ৰজাতিবোৰৰ মাজত কোনো পাৰ্থক্য নেথাকে। ঘৰুৱাভাৱে সংগলাভৰ বাবে পালন কৰা প্ৰাণীবোৰক পোহনীয়া আৰু ব্যৱসায়িক লাভালাভৰ বাবে পালন কৰা প্ৰাণীবোৰক ফাৰ্ম এনিমেল বা পালিত পশু বোলে। 

শ্ৰেণী:কৃষি বিজ্ঞানৰ ইতিহাস
পিঙ্গলি ভেংকয়া

**পিঙ্গলি ভেংকয়া** () হৈছে এগৰাকী ভাৰতী স্বাধীনতা সংগ্ৰামী আৰু আধুনিক ভাৰতীয় জাতীয় পতাকাৰ জন্মদাতা। তেখেতে প্ৰস্তুত কৰা আৰ্হিৰ আধাৰত ভাৰতৰ সদ্য ব্যৱহৃত জাতীয় পতাকাখন ৰূপাঙ্কণ কৰা হৈছিল। ইয়াৰ আগত বিভিন্ন সময়ত বিভিন্ন আৰ্হিৰ পতাকা স্বাধীনতা সংগ্ৰামত জাতীয় পতাকা ৰূপে ব্যৱহাৰ হৈ আহিছিল। তেখেতে ৰূপাঙ্কণ কৰা আৰ্হি প্ৰথমে ভাৰতীয় জাতীয় কংগ্ৰেছৰ বাবে আৰু পাছলৈ ১৯৪৭ চনত কিছু সংশোধনৰ সৈতে ভাৰতীয় জাতীয় পতাকা ৰূপে গ্ৰহণ কৰা হৈছিল।

পিঙ্গালি ভেংকয়াৰ জন্ম হৈছিল ১৮৭৬ চনৰ ২ আগষ্ট তাৰিখত অন্ধ্ৰপ্ৰদেশৰ কৃষ্ণা জিলাৰ মছলিপত্নম্ নামৰ ঠাইত। তেওঁৰ পিতৃৰ নাম হনুমন্থাৰায়ুডু আৰু মাতৃৰ নাম আছিল ভেংকটানম্মা। স্কুলীয়া শিক্ষা গ্ৰহণ কৰি তেওঁ উচ্ছ শিক্ষাৰ বাবে কলম্বোলৈ গৈছিল। দক্ষিণ আফ্ৰিকাত তেখেতে প্ৰথমবাৰৰ বাবে মহাত্মা গান্ধীক লগ পাইছিল আৰু তেতিয়াৰে পৰা দুয়োৰে ঘনিষ্ঠতা বাঢ়ি আহে। তেখেত স্বাধীনতা সংগ্ৰামৰ সৈতে অবিৰতভাৱে ভাৱে জড়িত আছিল। তেখেতক **হীৰক ভেংকয়া** (Diamond Venkayya) তথা **কপাহী ভেংকয়া** (Cotton Venkayya) আদি নামেৰেও সম্বোধন কৰা হয়। ১৯০৬ চনৰ পৰা ১৯১১ চনলৈকে তেখেতে বিভিন্ন শস্যৰ ওপৰত গৱেষণা কৰে আৰু কম্বোডিয়া কটন নামৰ এবিধ কপাহৰ বিষয়ে পূৰ্ণ গৱেষণা প্ৰস্তুত কৰি উলিয়াই। তেখেত এগৰাকী ভূতত্ত্ববিদ আছিল আৰু এই বিষয়ত ডক্টৰেট লাভ কৰিছিল। তেওঁ অন্ধ্ৰপ্ৰদেশৰ হীৰাৰ খনি খনন কৰ্তৃপক্ষৰ সৈতেও জড়িত আছিল। তেখেতে ১৯১৬ চনৰ পৰা ১৯২১ চনলৈকে ৫ বছৰকাল ৩০খন দেশৰ জাতীয় পতাকাৰ বিষয়ে গৱেষণা কৰে আৰু অন্তত বৰ্তমানৰ ত্ৰিৰংগা পতাকাৰ আৰ্হি প্ৰস্তুত কৰি উলিয়াই।

এই গান্ধীবাদী নেতা গৰাকীৰ ১৯৬৩ চনত অন্ধ্ৰপ্ৰদেশৰ বিজয়ৱাড়াত মৃত্যু হয়। মৃত্যুৰ সময়ত তেখেতৰ অৱস্থা আৰ্থিকভাৱে বহুত শোচনীয় আছিল। ২০০৯ চনত তেখেতৰ সোঁৱৰণত ভাৰত চৰকাৰে এটি ডাক টিকট উন্মোচন কৰে। 

## তথ্য সংগ্ৰহ

## বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
নাইজাৰ নদী

**নাইজাৰ নদী** ( ; , ) পশ্চিম আফ্ৰিকাৰ এখন প্ৰধান নদী৷ ইয়াৰ দৈৰ্ঘ্য ৷  ইয়াৰ অপবাহ দ্ৰোণী (drainage basin)   জুৰি বিস্তৃত হৈ আছে ৷ এই নদীৰ উৎস হৈছে  গিনিৰ পৰ্বতাঞ্চল (Guinea Highlands) ৷ এই নদী মালি (Mali), নাইজাৰ (Niger) আৰু নাইজেৰিয়া (Nigeria)ৰ মাজেৰে প্ৰবাহিত হৈ আটলান্টিক মহাসাগৰত পৰিছেগৈ ৷ নাইজাৰ নদী নীলনদী আৰু কংগো নদীৰ পিছতে আফ্ৰিকাৰ তৃতীয় সৰ্বোচ্চ দৈৰ্ঘ্যৰ নদী৷ ইয়াৰ প্ৰধান উপনৈখনৰ নাম বেনু নদী (Benue River)৷

## ভৌগোলিক বিৱৰণ

নাইজাৰ নদী তুলনামূলভাৱে নিৰ্মল পানীৰ নদী, যিহেতু এই নদীয়ে নীলনদীৰ তুলনাত প্ৰায় এক দশমাংশ গেদ (sediment) কঢ়িয়ায়৷ নীলনদীৰ দৰেই এই নদীয়েও প্ৰতিবছৰে বানপানীৰ সৃষ্টি কৰে ৷ এই বানপানীৰ তীব্ৰতা নৱেম্বৰত সৰ্বোচ্চ হয় আৰু মে’ মাহলৈ কমি যায়৷

নাইজাৰ নদীৰ এক ব্যতিক্ৰমী বৈশিষ্ট্য হৈছে ইয়াৰ ভিতৰৰ নাইজাৰ ব-দ্বীপ *(*Inner Niger Delta)৷ নাইজাৰ নদীৰ কোনো কোনো অংশত প্ৰৱণতা ( gradient) হঠাতে কমি যোৱাৰ ফলত এই ব-দ্বীপৰ সৃষ্টি হয়৷ ইয়াৰে ফলশ্ৰুতিত জুৰি, জলভূমি আৰু বেলজিয়ামৰ কালিৰ সমতুল্য হৃদৰ (region of braided streams, marshes, lakes) সৃষ্টি হয়৷ ঋতুকালীন বানৰ বাবে নাইজাৰ নদীৰ ব-দ্বীপসমূহ অতিকে উৰ্বৰা আৰু মৎস্য উদ্যোগ তথা খেতিৰ বাবে অতি উপযোগী৷
## তথ্যসূত্ৰ

## লগতে চাওক
*
*
*

## বাহ্যিক সংযোগ

*Information and a map of the Niger's watershed 
*Map of the Niger River basin at Water Resources eAtlas  (link broken)
*Niger Currents: Exploring life and technology along the Niger River 
*Pierre Maas and Geert Mommersteeg, ''Fishing in the Pondo'', 1990, Saudi Aramco World 

শ্ৰেণী:নদী
ভূমধ্য সাগৰ

**ভূমধ্য সাগৰ** (;  ;  *al-Baḥr al-abyaḍ al-Mutawassiṭ*;  ;  ;  ; ; ) আটলাণ্টিক মহাসাগৰৰ লগত সংযোজিত হৈ থকা এখন সাগৰ। এই সাগৰখন ভূমধ্য অঞ্চলে চাৰিওদিশৰ পৰা আৱৰি আছে। ইয়াৰ উত্তৰে দক্ষিণ ইউৰোপ ( Southern Europe) আৰু আনাট’লিয়া (Anatolia), দক্ষিণে উত্তৰ আফ্ৰিকা আৰু পূবে লেভাণ্ট (Levant)। এই সাগৰক কেতিয়াবা আটলাণ্টিক মহাসাগৰৰে এটা অংশ বুলিও ধৰা হয়। এই সাগৰৰ পাৰত অৱস্থিত দেশবোৰ হৈছে- আলবানিয়া ( Albania), আলজাৰিয়া (Algeria), ব’ছনিয়া-হাৰযেগ’ভিনা (Bosnia-Herzegovina), ক্ৰ’টিয়া (Croatia), চাইপ্ৰাছ (Cyprus),ইজিপ্ট, ফ্ৰান্স, গ্ৰীচ, ইজৰাইল, ইটালী, লেবান’ন, লিবিয়া, মাল্টা *(*Malta),ম’ৰ’ক্ক, ম’নাক’, ম’ণ্টেনেগ্ৰ’ (Montenegro), উত্তৰ চাইপ্ৰাছ (Northern Cyprus),পেলেষ্টাইন, শ্ল’ভানিয়া, স্পেইন, চিৰিয়া, তুৰ্কী আৰু টুনিছিয়া (Tunisia)। 
## নামকৰণ
ভূমধ্য সাগৰৰ ইংৰাজী নাম লেটিন শব্দ ’*mediterraneus’* পৰা আহিছে যাৰ অৰ্থ হ’ল*-*"inland" বা "in the middle of the land" (*medius*, "middle" ̀ আৰু*t erra*, "land").
## ভৌগোলিক বিৱৰণ
এই সাগৰে প্ৰায় ২। ৫ মিলিয়ন বৰ্গ কিলোমিটাৰ অধিকাৰ কৰি আছে। অৱশ্যে ভূমধ্য সাগৰৰ আটালাণ্টিক মহাসাগৰৰ সৈতে সংযোগ হোৱা অংশটো কেৱল  বহল। এই অংশটোক’Strait of Gibraltar’ বুলি কোৱা হয়। এই অংশটোৱে ইউৰোপৰ Gibraltar আৰু স্পেইনক আফ্ৰিকাৰ ম’ৰ’ক্কোৰ পৰা পৃথক কৰে।

ভূমধ্য সাগৰৰ গড় গভীৰতা প্ৰায়  আৰু আটাইতকৈ গভীৰ অংশটো হ’ল  , যি Ionian Sea ৰ Calypso Deep ত অৱস্থিত। 
## গুৰুত্ব
ভূমধ্য সাগৰে ঐতিহাসিক কালত ভ্ৰমণকাৰী আৰু বণিজসকলৰ জলপৰিবহণৰ বাবে এক গুৰুত্বপূৰ্ণ ভূমিকা পালন কৰিছিল। ইয়াৰ পাৰত অৱস্থিত দেশসমূহৰ ইতিহাসত এই সাগৰৰ স্থান অতি গুৰুত্বপূৰ্ণ। 

## আলোকচিত্ৰৰ ভঁৰাল

File:EFS highres STS034 STS034-86-96.jpg|With its highly indented coastline and large number of islands, Greece has the longest Mediterranean coastline.
File:MEDCURR.GIF|Predominant surface currents for June
File:Mediterranean Relief.jpg|Map of the Mediterranean Sea
File:Barcelona skyline.jpg|Barcelona, the largest metropolitan area on the Mediterranean Sea and also the headquarters of the Union for the Mediterranean
File:Attica 06-13 Athens 36 View from Lycabettus.jpg|The Acropolis of Athens with the Mediterranean Sea in the background
File:Coast of Tel Aviv-Yaffo.JPG|The ancient port of Jaffa in Israel: according to the Bible, where the character Jonah set sail before being swallowed by a whale.

## তথ্যসূত্ৰ

## বাহ্যিক সংযোগ

*Mediterranean Sea Microorganisms: 180+ images of Foraminifera

শ্ৰেণী:সাগৰ
ভিক্টোৰিয়া হ্ৰদ

**ভিক্টোৰিয়া হ্ৰদ** (*Nam Lolwe* in Luo; "Nalubaale" in Luganda; *Nyanza* in Kinyarwanda and some Bantu languages) আফ্ৰিকাৰ বৃহৎ হ্ৰদসমূহ (African Great Lakes) ৰ ভিতৰত এক উল্লেখযোগ্য হ্ৰদ৷ এই হ্ৰদৰ বিষয়ে তথ্য সংগ্ৰহ কৰা প্ৰথম ইংৰাজ পৰিব্ৰাজক জ’ন হেনিং স্পেক ( John Hanning Speke) -এ ৰাণী ভিক্টোৰিয়াৰ নামেৰে ইয়াৰ নাম ভিক্টোৰিয়া হ্ৰদ ৰাখে৷ স্পেকে ১৮৫৮ চনত নীলনদীৰ উৎসৰ অনুসন্ধানত আৰম্ভ কৰা এক অভিযানত এই হ্ৰদ আৱিস্কাৰ কৰে ৷
## ভৌগোলিক বিৱৰণ
ভিক্টোৰিয়া হ্ৰদৰ কালি (surface area)  ৷ ই আফ্ৰিকাৰ লগতে ক্ৰান্তীয় বিশ্বৰ সৰ্ববৃহৎ হ্ৰদ ৰূপে স্বীকৃতপ্ৰাপ্ত৷ উত্তৰ আমেৰিকাৰ ছুপিৰিঅ’ৰ হ্ৰদ (Lake Superior) ৰ পিছতে এই হ্ৰদ পৃথিৱীৰ ভিতৰতে সৰ্ববৃহৎ হ্ৰদ ৷ আয়তনৰ ফালৰ পৰা ভিক্টোৰিয়া হ্ৰদ পৃথিৱীৰ ভিতৰতে নৱম সৰ্ববৃহৎ মহাদেশীয় হ্ৰদ (largest continental lake) আৰু ই প্ৰায় ২,৭৫০ কিউবিক কিলোমিটাৰ পানী ধৰি ৰাখিছে ৷ 

ভিক্টোৰিয়া হ্ৰদৰ পানীৰ মূল উৎস পোনপটীয়া precipitation সহস্ৰাধিক সৰু-বৰ জুৰি ৷ এইবোৰৰ ভিতৰত হ্ৰদলৈ প্ৰবাহিত হোৱা সৰ্ববৃহৎ নৈখন হ’ল কাগেৰা নদী (Kagera River) ৷ 

এই হ্ৰদৰ আফ্ৰিকাত গভীৰতা কম ৷ গড় গভীৰতা   আৰু আটাইতকৈ গভীৰ অঞ্চলত ই   গভীৰ ৷ ভিক্টোৰিয়া হ্ৰদৰ অৱবাহিকা (catchment area) ৰ কালি প্ৰায় ১৮৪,০০০ বৰ্গ কিলোমিটাৰ ৷ এই হ্ৰদৰ পাৰ প্ৰায়   জুৰি বিস্তৃত হৈ আছে ৷ ভিক্টোৰিয়া হ্ৰদ তিনিখন দেশ জুৰি বিস্তৃত - কেনিয়া (৬% বা ), উগাণ্ডা (৪৫% বা ) আৰু টানজানিয়া (৪৯% বা ).

## তথ্যসূত্ৰ

## বাহ্যিক সংযোগ

* Decreasing levels of Lake Victoria Worry East African Countries
* Bibliography on Water Resources and International Law Peace Palace Library
* New Scientist article on Uganda's violation of the agreed curve for hydroelectric water flow.
* Dams Draining Lake Victoria 
* Troubled Waters: The Coming Calamity on Lake Victoria  multimedia from CLPMag.org
* Specie List of Lake Victoria Basin  Cichlids of Lake Victoria and surrounding lakes
* G. D. Hale Carpenter joined the London School of Hygiene and Tropical Medicine, and took the DM in 1913 with a dissertation on the tsetse fly (*[[Glossina palpalis]]*) and African trypanosomiasis (sleeping sickness). He published: ''A Naturalist on Lake Victoria, with an Account of Sleeping Sickness and the Tse-tse Fly'' (1920). T. F. Unwin Ltd, London; Biodiversity Archive
* http://www.youtube.com/watch?v=v9VJ6cezlnU - A beautiful video of Lake Victoria

শ্ৰেণী:হ্ৰদ
দ্য মিজোৰাম প'ষ্ট

দ্য মিজোৰাম প'ষ্ট হৈছে মিজোৰামৰ আইজলৰ পৰা প্ৰকাশিত এখন ইংৰাজী বাতৰি কাকত৷ দ্য মিজোৰাম প'ষ্ট  মিজোৰামত সৰ্বাধিক প্ৰচলিত বাতৰি কাকত৷
মিজোৰামৰ আইজলৰ পৰা প্ৰকাশিত তথা শিলচৰত মুদ্ৰিত এই কাকত খনৰ সমগ্ৰ আইজলতে জনপ্ৰিয়তা আছে। এই কাকতখন ৫৮১৫৬খনকৈ  প্ৰতিটো সংখ্যা প্ৰকাশিত হয়।

## তথ্যসূত্ৰ

## বাহ্যিক সংযোগ
*mizorampost.net/  দ্য মিজোৰাম প'ষ্টৰ ইন্টাৰনেট সংস্কৰণ 

শ্ৰেণী:বাতৰি কাকত
ভাংলাইনি

**ভাংলাইনি** মিজোৰামৰ পৰা প্ৰকাশিত এখন মিজো ভাষাৰ দৈনিক বাতৰি কাকত৷ ভাৰতৰ বাতৰি কাকত পঞ্জীয়কৰ ওচৰত পঞ্জীকৃত কাকতখনকে ছাপডাংগাৰ দ্বাৰা সম্পাদিত, মুদ্ৰিত আৰু তেওঁ কাকতখনৰ স্বত্বাধিকাৰিও৷ এই কাকতখন মিজোৰামত সৰ্বাধিক প্ৰচলিত কাকত৷

## মিজো বঁটা
মিজোৰামৰ কোনো ব্যক্তি অথবা প্ৰতিষ্ঠানৰ উল্লেখযোগ্য বৰঙনিৰ বাবে ভাংলাইনিয়ে এক বঁটা প্ৰবৰ্তন কৰিছে৷ ২০১১ চনৰ পৰা প্ৰৱৰ্তিত এই বঁটা প্ৰতি তিনি বছৰৰ মূৰত আগবঢ়োৱাৰ কথা সিদ্ধান্ত হয়৷ এই বটাত আছে নগধ এক লাখ টকা আৰু এটা স্মাৰক৷

### বঁটা প্ৰাপকসকল
*২০১১: ব্ৰি টি চাইল', অৱসৰপ্ৰাপ্ত সেনা বিষয়া তথা মিজোৰামৰ প্ৰাক্তন মুখ্যমন্ত্ৰী
*২০১৪: চাংঠাংকিমা, সমাজকৰ্মী আৰু মানৱ অধিকাৰ কৰ্মী

## তথ্যসূত্ৰ

## বাহ্যিক সংযোগ
ইন্টাৰনেট সংস্কৰণ

শ্ৰেণী:বাতৰি কাকত
পৰিস্থিতি বিজ্ঞান

**পৰিস্থিতি বিজ্ঞান**  হৈছে কোনো এটা নিৰ্দিষ্ট অঞ্চলৰ ভৌতিক পৰিৱেশৰ লগত সেই অঞ্চলৰ সকলো প্ৰকাৰৰ জীৱৰ আন্তঃক্ৰিয়াসমূহৰ বৈজ্ঞানিক অধ্যয়ন। জীৱবিজ্ঞান আৰু ভূবিজ্ঞানক সাঙুৰি ই এটা বহু শাখাযুক্ৰ ক্ষেত্ৰ। পৰিস্থিতি বিজ্ঞানে জীৱসমূহৰ পৰস্পৰৰ, অন্য জীৱ আৰু পৰিৱেশৰ অজৈৱ উপাদানৰ লগত কৰা আন্তঃক্ৰিয়াসমূহৰ অধ্যয়ন কৰে। কোনো এটা জীৱৰ বিচিত্ৰতা, বিস্তাৰ, পৰিমাণ (জৈৱভৰ), আৰু সংখ্যা (জনসংখ্যা); লগতে অন্য জীৱৰ সৈতে কৰা সহযোগিতা আৰু প্ৰতিযোগিতা, আদি পৰিস্থিতিবিদৰ বাবে আগ্ৰহৰ বিষয়। 

পৰিস্থিতি বিজ্ঞান, পৰিৱেশ, পৰিৱেশতত্ত্ব, পৰিৱেশীয় ইতিবৃত্ত বা পৰিৱেশ বিজ্ঞানৰ সমাৰ্থক নহয়। ই বিৱৰ্তনীয় জীৱবিদ্যা, বংশগতিবিদ্যা, আৰু এথ'লজিৰ নিকট সম্বন্ধীয়। পৰিস্থিতি বিজ্ঞানীয়ে তলৰ বিষয়বোৰৰ বিশ্লেষণ কৰাৰ প্ৰচেষ্টা কৰে:

* জীৱন প্ৰক্ৰিয়া, আন্তঃক্ৰিয়া আৰু অভিযোজন,
* জীৱন মাজেৰে প্ৰৱাহিত পদাৰ্থ আৰু শক্তি,
* পৰিৱেশ তন্ত্ৰৰ বিকাশ,
* পৰিৱেশৰ ভিত্তিত জীৱৰ পৰিসৰ আৰু বিস্তাৰ আৰু জৈৱবিচিত্ৰতা। 

পৰিস্থিতি বিজ্ঞান একপ্ৰকাৰৰ মানৱ বিজ্ঞান। সংৰক্ষণ জীৱবিদ্যা, জলাশয় পৰিচালনা, পাকৃতিক সম্পদ পৰিচালনা (কৃষিপৰিস্থিতি বিজ্ঞান, কৃষি, বনাঞ্চল, মীন পালন), নগৰ পৰিচালনা (নগৰ পৰিস্থিতি বিজ্ঞান), সামাজিক স্বাস্থ্য, অৰ্থনীতি, সাঘাৰণ বিজ্ঞান আৰু প্ৰায়োগিক বিজ্ঞান, আৰু মানুহৰ সামাজিক আন্তঃক্ৰিয়া (মানৱ পৰিস্থিতি বিজ্ঞান) আদি বিভিন্ন দিশত ইয়াৰ ব্যৱহাৰিক প্ৰয়োগ দেখা পোৱা যায়। 

## তথ্য সংগ্ৰহ

## বাহ্যিক সংযোগ

* Ecology (Stanford Encyclopedia of Philosophy)
* The Nature Education Knowledge Project: Ecology
* Ecology Journals List of ecological scientific journals 
* Ecology Dictionary - Explanation of Ecological Terms
* Basic Terms of Ecology 
* Canadian Society for Ecology and Evolution
* Ecological Society of America
* Ecology Global Network
* Ecological Society of Australia
* British Ecological Society
* Ecological Society of China
* International Society for Ecological Economics
* European Ecological Federation
* UN Millennium Ecosystem Assessment
* The Encyclopedia of EarthWilderness: Biology & Ecology
* Ecology and Society - A journal of integrative science for resilience and sustainability
* Science Aid: Ecology, U.K. High School (GCSE, Alevel) Ecology 

শ্ৰেণী:পৰিৱেশ বিজ্ঞান
*
বৈকাল হ্ৰদ

**বৈকাল হ্ৰদ** (; , , *Baygal nuur*, meaning "nature lake";) ৰাছিয়াৰ দক্ষিণ ছাইবেৰিয়াত অৱস্থিত এটা হ্ৰদ৷ ইয়াৰ উত্তৰ-পশ্চিমে  Irkutsk Oblast আৰু পূব-দক্ষিণে বুৰিয়াট ৰিপাব্লিক (Buryat Republic) অৱস্থিত ৷  

বৈকাল হ্ৰদ সমগ্ৰ বিশ্বৰ ভিতৰতে আয়তনৰ ফালৰ পৰা সৰ্ববৃহৎ নিৰ্মল পানীৰ হ্ৰদ (freshwater lake) ৷ এই হ্ৰদে বিশ্বৰ প্ৰায় ২০% নিৰ্মল আৰু গোট নমৰা পানী (unfrozen surface fresh water.) ধৰি ৰাখিছে ৷ এই হ্ৰদৰ গভীৰতা  যাৰ বাবে ই বিশ্বৰ আটাইতকৈ গভীৰ হ্ৰদ বুলিও স্বীকৃত ৷ তাৰোপৰি এই হ্ৰদক বিশ্বৰ আটাইতকৈ পৰিস্কাৰ বা নিৰ্মল আৰু ২৫ মিলিয়ন বৰ্ষৰ পূৰ্বে সৃষ্টি হোৱাৰ বাবে আটাইতকৈ প্ৰাচীন হ্ৰদ ৰূপে স্বীকৃতি দিয়া হয় ৷ কালি (surface area) ৰ দিশৰ পৰা ইয়াৰ স্থান বিশ্বৰ ভিতৰত সপ্তম ৷  পানীৰে এই হ্ৰদে উত্তৰ আমেৰিকাৰ বৃহৎ হ্ৰদ (Great Lakes) সমূহতকৈও অধিক পানী ধৰি ৰাখিছে ৷

### ইতিহাস
টাংগান্যিকা হ্ৰদৰ দৰেই বৈকাল হ্ৰদৰো এক প্ৰাচীন প্ৰাচীৰ উপত্যকা (ancient rift valley) ৰূপে সৃষ্টি হৈছিল ৷ সেইসময়ত ইয়াৰ কালি আছিল  ৷ 

### গুৰুত্ব
বৈকাল হ্ৰদ প্ৰায় ১,৭০০ বিভিন্ন উদ্ভিদ আৰু প্ৰাণীৰ গৃহভূমি ৷ ইয়াৰে দুই-তৃতীয়াংশ জীৱ পৃথিৱীৰ অন্য কোনো ঠাইতে পোৱা নাযায় ৷ ১৯৯৬ চনত এই হ্ৰদক ইউনেস্কই ৱৰ্ল্ড হেৰিটেজ ছাইট ৰূপে স্বীকৃতি দিয়ে ৷ এই হ্ৰদ বুৰিয়াট জনজাতি (Buryat tribes) ৰো গৃহভূমি৷ এই লোকসকলৰ প্ৰধান বৃত্তি পশুপালন৷  এই অঞ্চলত সৰ্বনিম্ন  তাপমাত্ৰা  আৰু সৰ্বোচ্চ তাপমাত্ৰা .

## আলোকচিত্ৰৰ ভঁৰাল

Baikal-S1999276045323.png |Lake Baikal as seen from the OrbView-2 satellite
Ice Melting on Lake Baikal - NASA Earth Observatory.jpg |Spring ice melt underway on Lake Baikal
Circles in Thin Ice, Lake Baikal, Russia.jpg |Circle of thin ice, diameter of  at the lake's southern tip, probably caused by convection
Selenga delta.jpg|Delta of the Selenga River, Baikal's main tributary
26 swiatoinos.jpg|Mountains seen from the banks of Baikal
Jezioro Bajkał 2.jpg |View of Lake Baikal
Olkhonsky District Shamanka Rock.jpg|Shamanka, or Shaman's Rock on Olkhon Island
Lake Baikal-Listwjanka.jpg |Icebound shore of Baikal in early April, at Listvyanka 
NERPAS.JPG |Pod of seals on Baikal
Ice Breaker Baikal.jpg |Late 19th-century steam icebreaker *Baikal* in port
Omul 3.jpg |Baikal omul at market


## তথ্যসূত্ৰ

## বাহ্যিক সংযোগ

শ্ৰেণী:হ্ৰদ
টাংগান্যিকা হ্ৰদ

**টাংগান্যিক হ্ৰদ** আফ্ৰিকাত অৱস্থিত এটা বৃহৎ হ্ৰদ। এই হ্ৰদ ছাইবেৰিয়াৰ বৈকাল হ্ৰদৰ পিছতেই আয়তনৰ ফালৰ পৰা বিশ্বৰ দ্বিতীয় বৃহৎ নিৰ্মল পানীৰ হ্ৰদ আৰু গভীৰতাৰ ফালৰ পৰা দ্বিতীয় বুলি গণ্য কৰা হয়। তদুপৰি ই বিশ্বৰ সৰ্বোচ্চ দৈৰ্ঘ্যৰ হ্ৰদ। এই হ্ৰদ চাৰিখন দেশজুৰি বিস্তৃত হৈ আছে- টানজানিয়াত ৪৬%, কংগো (Democratic Republic of the Congo)ত ৪০%, বুৰুণ্ডি (Burundi) আৰু জাম্বিয়া (Zambia)। এই হ্ৰদৰ পানী কংগো নদীলৈ বৈ গৈ অৱশেষত আটলাণ্টিক মহাসাগৰত পৰিছেগৈ। 

এই হ্ৰদৰ নামৰ অৰ্থ 'the great lake spreading out like a plain', বা 'plain-like lake'."বুলি জনা যায়। 

## ভৌগোলিক বিৱৰণ
টাংগান্যিকা হ্ৰদ আল্বাৰটাইন প্ৰাচীৰ (Albertine Rift) ৰ ভিতৰত অৱস্থিত। এই প্ৰাচীৰ পূব আফ্ৰিকাৰ প্ৰাচীৰ (East African Rift) ৰ এটা অংশ। আফ্ৰিকাৰ ভিতৰতে সৰ্ববৃহৎ প্ৰাচীৰ হ্ৰদ (rift lake)। এই হ্ৰদে বিশ্বৰ প্ৰায় ১৮% নিৰ্মল পানী ধৰি ৰাখিছে বুলি ধাৰণা কৰা হয়। টাংগান্যিক হ্ৰদ উত্তৰা দক্ষিণাকৈ  দীঘল আৰু ইয়াৰ প্ৰস্থ প্ৰায় । হ্ৰদটোৰ মুঠ কালি , পাৰ (shoreline)  আৰু গড় গভীৰতা  আৰু সৰ্বোচ্চ গভীৰতা । হ্ৰদৰ পৃষ্ঠীয় পানীৰ উষ্ণতা ২৫°ছেণ্টিগ্ৰেড আৰু পি এইচ ( pH) ৮.৪। 

এই হ্ৰদৰ গভীৰতা আৰু ক্ৰান্তীয় অৱস্থানৰ বাবে ইয়াৰ পানীৰ তৰপবোৰৰ বিশেষ সালসলনি ('turnover' of water masses) নহয়। যাৰ ফলত এই হ্ৰদৰ কিছু গভীৰতাৰ পানী জীবাশ্ম পানী ('fossil water') আৰু অক্সিজেন নাথাকে (anoxic)। এই হ্ৰদৰ অৱবাহিকাৰ কালি ২৩১,০০০ বৰ্গ কিলোমিটাৰ। 
## তথ্যসূত্ৰ

## বাহ্যিক সংযোগ

* Food and Agriculture Organization of the United Nations 
* Index of Lake Tanganyika Cichlids 

শ্ৰেণী:হ্ৰদ
ভিচছ

**ভিচছ** () ইণ্টাৰনেটত বিখ্যাত মাইকেল ষ্টিভেন্সৰ দ্বাৰা চালিত এটি ইউটিউব চেনেল। এই চেনেলত বিজ্ঞান, দৰ্শনৰ বিষয়ে ভিডিঅ' দিয়া হয়, কেতিয়াবা খেল, প্ৰযুক্তি, সংস্কৃতি আৰু অন্যান্য জনপ্ৰিয় বিষয়েও ভিডিঅ' প্ৰকাশিত কৰা হয়।

## ইতিহাস
জুন ২৪ ২০১০ চনত মাইকেল ষ্টিভেন্সে প্ৰথম ভিচছ চেনেল মুকলি কৰিলে। প্ৰথমে ধাৰাটোৰ বিষয় আছিল ভিডিঅ' খেল আৰু ধাৰাটোৰ কেইবাজনো হ'ষ্ট আছিল পিচে, পিছলৈ আই-এম-জিৰ দৰে ভাগৰ গুৰুত্ব বাঢ়িল আৰু মাইকেল একমাত্ৰ হ'ষ্ট হ'ল। চেনেলটোৰ বিষয়বস্তু শৈক্ষিকলৈ স্থানান্তৰিত হ'ল। ৯ চেপ্টেম্বৰ ২০১২ৰ পৰা কেৱল শৈক্ষিক বিষয়বস্তুৰ ওপৰতহে ভিডিঅ' প্ৰকাশ পাবলৈ ধৰিলে। . According to episode #18 of *"LÜT" *on the original Vsauce channel, the name "Vsauce" was generated using the fake website generator portion of a site called Fake Name Generator. After Stevens generated the fake website "Vsauce.com" he registered it, and began uploading videos.

২০১০ চনৰ ডিচেম্বৰত ভিচছৰ সাফল্যৰ পিছত ভিচছ ২ (Vsauce2) আৰু ভিচছ ৩ (Vsauce3) মুকলি কৰা হ'ল। ২৫ জুলাই ২০১২ত ৱিচছ (WeSauce) মুকলি কৰা হ'ল। .

## সাফল্য
চেপ্টেম্বৰ ২০১২ত ভিচছ আটাইতকৈ দ্ৰুত গতিত বিকশিত হোৱা চেনেলসমূহৰ অন্যতম হ'ল। ভিচছৰ মুখ্য চেনেলৰ চাবস্ক্ৰাইবাৰৰ সংখ্যাই ১০ লাখ চুলেগৈ।

## অন্য তথ্য
চেপ্টেম্বৰ ২০১২ত বিল নাই ভিচছৰ এটি ভিডিঅ'ত ওলাল। ভিডিঅ'টোৰ নাম "হুৱাই ডিড্ দা চিকেন ক্ৰছ দা ৰ'ড"
(মুৰ্গীজনীয়ে বাটটো কিয় পাৰ কৰিলে?)। ভিডিঅ'টোৰ বিষয়বস্তু সেই কৌতুকেই হয়। "এ ডিফেন্স অৱ কমিক চেন্স" ভিডিঅ'ত প্ৰকাশ পোৱা মতে ভিচছত আল্সিনা আখৰ ব্যৱহাৰ কৰা হয় কাৰণ এই আখৰ ভিচছৰ ল'গ' নিৰ্মাতাৰ আখৰৰ লগত মিলে।

## তথ্য সংগ্ৰহ

শ্ৰেণী:ইউটিউব
সিন্ধু নদী

**সিন্ধু নদী** (**Indus River**/**Sindhu River /** **Abasin ())** এছিয়াৰ দীৰ্ঘতম নদীসমূহৰ ভিতৰত অন্যতম। এই নদী পাকিস্তান, ভাৰতৰ জম্মু আৰু কাশ্মীৰ আৰু পশ্চিম তীব্বতৰ মাজেৰে বৈ গৈছে। সিন্ধু নদী মানস সৰোবৰৰৰ কাষৰ তীব্বত মালভূমি (Tibetan Plateau) ৰ পৰা উৎপন্ন হৈ লাডাখৰ মাজেৰে বৈ গৈ পাকিস্তান হৈ কৰাচীৰ ওচৰত আৰ’বিয়ান সাগৰত মিলিত হৈছেগৈ। এই নদীৰ মুঠ দৈৰ্ঘ্য । ইণ্ডাছ নদী পাকিস্তানৰ দীৰ্ঘতম নদী।

এই নদীৰ মুঠ অপবাহৰ কালি ( drainage area)  ৰো অধিক। ইয়াৰ বাৰ্ষিক প্ৰবাহ (annual flow) প্ৰায়  যাৰ ফলত বাৰ্ষিক প্ৰবাহৰ ক্ষেত্ৰত এই নদীয়ে বিশ্বৰ ভিতৰতে একবিংশতিতম স্থান লাভ কৰিছে। 

এই নদীৰ লাডাখত থকা উপনৈখন হৈছে Zanskar। সমতলত থকা আন এখন উপনৈ হৈছে Chenab যাৰ নিজৰে চাৰিখন উপনৈ আছে- Jhelum, Ravi, Beas আৰু Sutlej।

সিন্ধু নদীয়ে বৈদিক ঋকবেদত ’সপ্ত সিন্ধু’ বুলি উল্লেখ কৰা বৰ্তমানৰ পাকিস্তানৰ বৰ্তমানৰ ব-দ্বীপ গঠন কৰিছে। এই নদীয়ে প্ৰাচীন কালৰে ৰা নানা আশ্চৰ্য্যৰে পৰিব্ৰাজক আৰু ইতিহাসবিদসকলক আকৰ্ষিত কৰি আহিছে।

## উপনৈসমূহ

*Astor River
*Balram River
*Beas River
*Chenab River
*Dras River
*Gar River
*Ghizar River
*Gilgit River
*Gomal River
*Hunza River
*Jhelum River
*Kabul River
*Kurram River
*Nagar River
*Panjnad River
*Ravi River
*Satluj River
*Shigar River
*Shyok River
*Soan River
*Tanubal River
*Zanskar River

## তথ্যসূত্ৰ

## লগতে চাওক
*Albinia, Alice. (2008) *Empires of the Indus: The Story of a River*. First American Edition (20101) W. W. Norton & Company, New York. ISBN 978-0-393-33860-7.
*
*World Atlas, Millennium Edition, pg 265
*Jean Fairley, "The Lion River", Karachi, 1978

## বাহ্যিক সংযোগ

*Blankonthemap The Northern Kashmir WebSite
*Bibliography on Water Resources and International Law Peace Palace Library
*Northern Areas Development Gateway 
*The Mountain Areas Conservancy Project 
*Indus River watershed map (World Resources Institute) 
*Indus Treaty 
*Baglihar Dam issue
*Indus
*
*First raft and kayak descents of the Indus headwaters in Tibet 
*Pulitzer Center on Crisis Reporting's project on water issues in South Asia 

শ্ৰেণী:ভাৰতৰ নদী
নেফাফু

**নেফাফু** (*Clerodendrum colebrookianum*; East Indian Glory Bower) এবিধ লেমীয়াছী (Lamiaceae) পৰিয়ালৰ বহু বৰ্ষজীৱি ঔষধী উদ্ভিদ। নেফাফু গছৰ পাত উচ্চ ৰক্তচাপ (hypertension), মধুমেহ (diabetes), কাহ, আৰু বিভিন্ন বাতবিষ জাতীয় ৰোগৰ (rheumatism) বাবে উপকাৰী।

এইবিধ উদ্ভিদ এছিয়া মহাদেশৰ ভাৰত, ম্যানমাৰ, বাংলাদেশ, মালয়েছিয়া, ইণ্ডোনেছিয়া, থাইলেণ্ড, ভূটান, নেপাল, চীন প্ৰভৃত্তি বিভিন্ন দেশত পোৱা যায়। ভাৰতৰ ভিতৰত ইয়াক পশ্চিমবঙ্গ আৰু উত্তৰপূৰ্বাঞ্চলত পোৱা যায়। নেফাফুক এবিধ বিপন্নপ্ৰায় উদ্ভিদৰূপে স্বীকৃত দিয়া হৈছে।

## বৰ্ণনা
দেৰ মিটাৰৰ পৰা তিনি মিটাৰমান ওখ গুল্মজাতীয় গছজোপাৰ সৈতে, নেফাফু হল এবিধ চিৰসেউজীয়া আৰু সপুষ্পক উদ্ভিদ। ওপৰৰ ফালে জোঙাহৈ বাঢ়ি যোৱা গাগছৰ তলৰ ডালবিলাক দীঘল যদিও ওপৰলৈ ক্ৰমান্বয়ে চুটি। গাঠিৰ পৰা ডাল পাত আদি ওলায়। ডাঙৰ ডাঙৰ পাতবোৰৰ তলৰ পিঠি খহতা। এই পাতবোৰৰ ঠাৰিৰ তলফালে চেনিৰ নিচিনা পদাৰ্থ দানা বান্ধি থাকে বাবে পাতত কলা-পৰুৱা ভৰি থকা দেখা যায়।তিতা-জ্বলা স্বাদৰ পাতবোৰ মোহাৰিলে এক বিশেষ গন্ধ পোৱা যায়। ইয়াক বাৰিষাকালৰ পাচত সাধাৰণতে আগষ্টৰ পৰা ডিছেম্বৰ মাহৰ ভিতৰত ফুল ধৰা দেখা যায়। বগা ৰঙৰ ফুলবোৰ থোপা বান্ধি ফুলে।

## ঔষধী গুণ আৰু ব্যৱহাৰ
খাছী আৰু জয়ন্তীয়া জনজাতীয় লোকে ইয়াক বাতবিষৰ বনৌষধ হিচাপে ব্যৱহাৰ কৰে। ইয়াৰ কাঠৰ গোন্ধ শুঙিলে শিশুৰ ৰোগ নিৰাময় হয় বুলি বিশ্বাস কৰা হয়। মনিপুৰী জনগোষ্ঠীয় লোকে গছজোপাৰ পাত আৰু শিপা, চৰ্মৰোগ (skin disease), কাহ আৰু পেতৰ শাওপৰা ৰোগৰ চিকিৎসাত ব্যৱহাৰ কৰে। অৰুণাচলৰ জনজাতীয় লোকে উচ্চ ৰক্তচাপৰ পৰা নিৰাময় পাবলৈ নেফাফুৰ পাতৰ ৰস নহৰুৰ সৈতে মিহলাই সেবন কৰে।

## তথ্য সংগ্ৰহ

## বাহ্যিক সংযোগ
* 
* USDA, ARS, National Genetic Resources Program, GRIN
* Botanica Sistematica 
* Cybernome
* Flowers of India
* VIRBOGA The Virtual Botanical Garden

শ্ৰেণী:উদ্ভিদজগত
শ্ৰেণী:শাক
সংৰক্ষণ স্থিতি

আই ইউ চি এন ৰঙা তালিকাত প্ৰজাতিসমূহক মুঠ জনসংখ্যা, জনসংখ্যা হ্ৰাসৰ হাৰ, ভৌগোলিক বিতৰণ, জনসংখ্যা আৰু বিতৰণৰ বিচ্ছিন্নতা আদিৰ ওপৰত ভিত্তি কৰি  নটা বিভাগত শ্ৰেণীবদ্ধ কৰা হৈছে। 

* বিলুপ্ত (Extinct, EX): এই প্ৰজাতিৰ কোনো সদস্য জীয়াই থকা নাই।
* অৰণ্যত বিলুপ্ত (Extinct in the Wild, EW): বন্য পৰিবেশত বা মূল আবাসত এই প্ৰজাতিৰ কোনো সদস্য জীয়াই থকা নাই। চিৰিয়াখানা অথবা আবদ্ধ পৰিবেশত অতি কমসংখ্যক সদস্য জীয়াই আছে।
* ঘোৰ সংকটজনক (Critically Endangered, CR): প্ৰকৃতিত বিলুপ্ত হোৱাৰ তীব্ৰ সম্ভাৱনা আছে।
* বিলুপ্তপ্ৰায় (Endangered, EN): প্ৰকৃতিত বিলুপ্ত হোৱাৰ সম্ভাৱনা আছে।
* অসুৰক্ষিত (Vulnerable, VU): প্ৰকৃতিত বিপন্ন হৈ পৰাৰ সম্ভাৱনা আছে।
* সংকটাসন্ন (Near Threatened, NT): অদূৰ ভবিষ্যতে সংকটগ্ৰস্ত হৈ পৰাৰ প্ৰবনতা দেখা গৈছে।
* ন্যূনতম উদ্বেগজনক (Least Concern, LC): সকলোতকৈ কম সংকটগ্ৰস্ত।  সহজে আৰু বিস্তৃত ক্ষেত্ৰত দেখা যোৱা প্ৰজাতিবোৰ এই বিভাগৰ অন্তৰ্গত।
* অপৰিমিত তথ্য (Data Deficient, DD): কোনটো বিভাগৰ অন্তৰ্ভূক্ত হ'ব, সেই সম্পৰ্কীয় প্ৰয়োজনীয় তথ্য-পাতি নাই।
* অমূল্যাঙ্কিত প্ৰজাতি (Not Evaluated, NE): আই ইউ চি এনৰ দ্বাৰা এতিয়ালৈ কোনো মূল্যাঙ্কণ হোৱা নাই।

কিছুমান পৰিভাষাত সংকটগ্ৰস্থ, বিপদগ্ৰস্থ, সংকটাসন্ন, বিপদাসন্ন, সংকটাপন্ন, বিপদাপন্ন, আদি শব্দও ব্যৱহাৰ কৰা হয়।

## পূৰ্ৱৰ বিভাগসমূহ
প্ৰকৃতি সংৰক্ষণৰ আন্তঃৰাষ্ট্ৰীয় সংস্থা (IUCN, অস্থায়ীভাৱে বিশ্ব সংৰক্ষণ সংস্থা ১৯৯০-২০০৮)দ্বাৰা প্ৰকাশিত ৰঙা তালিকাৰ অন্তৰ্গত পূৰ্ৱৰ বিভাগসমূহ আৰু তুলনা:

----

শ্ৰেণী:প্ৰাণীজগত
*
দূৰদৰ্শন

**দূৰদৰ্শন** বা **টিভি** (ইংৰাজীত Telivision/TV/Telly/Tube টেলিভিজন/টিভি/টেলি/ট্যুব) এটি মাধ্যম যাৰ জৰিয়তে শব্দ আৰু লৰচৰ কৰা ছবি পঠিয়াব পাৰি। ই ক'লা-বগা, ৰঙীন বা ত্ৰিমাত্ৰিক হ'ব পাৰে। দূৰদৰ্শন এটি জনমাধ্যম, মনোৰঞ্জন, শিক্ষা, বাতৰি তথা বিজ্ঞাপন প্ৰচাৰ কৰিবলৈ।

## নামকৰণ
দূৰদৰ্শন শব্দটো "দূৰ" আৰু "দৰ্শন" শব্দৰে গঠিত। অসমীয়াৰ দৰেই ইংৰাজী টেলিভিজন শব্দ প্ৰাচীন গ্ৰীক শব্দ টেলি, যাৰ অৰ্থ দূৰ আৰু ভিজন, যাৰ অৰ্থ দৰ্শনেৰে গঠিত।

## সামাজিক প্ৰভাৱ
দূৰদৰ্শনৰ সামাজিক প্ৰভাৱ বৃহৎ, তাৰ মাজত সংবাদ মাধ্যমৰ হিংসাৰ দৰে কু-প্ৰভাৱো আছে। নতুন গৱেষণাই দেখুৱা মতে অকলশৰীয়া লোকে দূৰদৰ্শনৰ চৰিত্ৰসমূহকে সংগী মানি মনৰ অকলশৰীয়াভাব আঁতৰাব পাৰে, এনে কৰাক পেৰাচ'ছিয়েল বা ফক্স ৰিলেছন্সিপ (Parasocial/faux relationship) বোলে। গৱেষণাই এই কথাও দেখুৱাইছে যে শৈক্ষিক দূৰদৰ্শনৰ বহুতো সুবিধা আছে।

## তথ্য সংগ্ৰহ

শ্ৰেণী:গণমাধ্যম
শ্ৰেণী:দূৰদৰ্শন
ক্ৰমবিকাশ

**ক্ৰমবিকাশ** বা **বিবৰ্তন** () হৈছে জীৱসমষ্টিৰ পৰৱতী প্ৰজন্মত হোৱা বংশগত বৈশিষ্টসমূহৰ পৰিবৰ্তন। ক্ৰমবিকাশে প্ৰজাতি, একক জীৱ নাইবা আনৱিক, যিকোনো পৰ্যায়ৰ জৈৱিক সংগঠনত বিচিত্ৰতাৰ সৃষ্টি কৰে। প্ৰায় ৩৫০-৩৮০ নিযুত বছৰ আগৰ এটা অন্তিম সাৰ্বজনিক পূৰ্বজৰ পৰাই বৰ্তমান জীৱনৰ বিচিত্ৰতাৰ সৃষ্টি হৈছিল। ক্ৰমবিকাশৰ ইতিহাসত বাৰে বাৰে হোৱা নতুন প্ৰজাতিৰ সৃষ্টি, অন্তঃপ্ৰজাতিক ভিন্নতা আৰু প্ৰজাতিক বিলুপ্তিভৱনে ডিএনএ সজ্জাকে ধৰি বিভিন্ন বাহ্যিক আৰু জৈৱৰাসায়নিক বৈশিষ্ট্য ভাগ বতৰা কৰে। একে শেহতীয়া পূৰ্বজৰ পৰা সৃষ্ট প্ৰজাতিবোৰৰ মাজত এই বৈশিষ্টবোৰৰ সাদৃশ্য থাকে। এই বিৱৰ্তনীয় সম্পৰ্কৰ ভিত্তিত, বৰ্তমান জীৱিত প্ৰজাতি আৰু জীৱাশ্মৰ দ্বাৰা এক প্ৰকাৰৰ জৈবিক "জীৱন -বৃক্ষ"ৰ সজ্জা প্ৰস্তুত কৰিব পাৰি। জীৱাশ্ম তথ্যবোৰ হৈছে প্ৰাক বায়'জেনিক গ্ৰেফাইট, মাইক্ৰ'বিয়েল মেট ফছিল, জীৱাশ্মীভূত বহুকোষী জীৱ। জৈৱ বিচিত্ৰতাৰ বৰ্তমান সজ্জাটো নতুন প্ৰজাতিৰ সৃষ্টি আৰু প্ৰজাতিৰ বিলুপ্তিভৱনৰ দ্বাৰা গঠিত হৈছে। পৃথিৱাৰ সৰ্বমুঠ জীৱনৰ প্ৰায় ৯৯%, প্ৰায় ৫০০ নিযুত প্ৰজাতি, বিলুপ্ত হৈ গ'ল বুলি অনুমান কৰা হৈছে। বৰ্তমান পৃথিৱীত প্ৰায় ১০ ৰ পৰা ১৪ নিযুত প্ৰজাতিৰ জীৱন আছে বুলি অনুমান কৰা হয়। ইয়াৰে প্ৰায় ১.২ নিযুত প্ৰজাতিৰ (১৪%) তথ্য বিজ্ঞানীৰ ওচৰত আছে আৰু প্ৰায় ৮৬%ত কৈয়ো অধিক প্ৰজাতিৰ কোনো তথ্য আজিও আহৰণ কৰিব পৰা হোৱা নাই। বৰ্তমান জীৱিত জীৱৰ প্ৰায় ৯৯% প্ৰজাতি আসন্ন বিলুপ্তিৰ অৱস্থাত আছে বুলি অনুমান কৰা হয়। 

১৯ শতিকাৰ মধ্যভাগত, চাৰ্লছ ডাৰউইনে, তেওঁৰ গ্ৰন্থ "জীৱৰ উৎপত্তি (Origin of Species, 1859)"ত ক্ৰমবিকাশৰ সূত্ৰ "প্ৰাকৃতিক নিৰ্বাচন" প্ৰকাশ কৰিছিল। কিছুমান জীৱ প্ৰতিকুল পৰিৱেশৰ লগত খাপ খাব পৰাকৈ পৰিবৰ্তন ঘটে আৰু সেইবোৰেই জীয়াই থাকিবলৈ সক্ষম হয়। ইয়াৰ তিনিটা কাৰক হৈছে:
# বাহ্যক গঠন, শাৰীৰীক গঠন, আৰু আচৰণৰ ভিন্নতা থাকে,
# ভিন্ন বৈশিষ্ট্য যুক্ত জীৱৰ জীয়াই থকাৰ ক্ষমতা আৰু প্ৰজনন ক্ষমতাও ভিন্ন হয়। 
# বৈশিষ্টবোৰ এটা প্ৰজন্মৰ পৰা পৰৱৰ্তী প্ৰজন্মলৈ পৰিবাহিত হয়।
এইদৰে এটা প্ৰজাতিৰ সদস্য সকলক পৰৱৰ্তী প্ৰজন্মৰ অধিক সক্ষম সদস্যবোৰে প্ৰতিষ্ঠাপন কৰে আৰু জৈৱভৌতিক পৰিৱেশত প্ৰজনন কৰে, এনে ক্ষেত্ৰতে পাকৃতিক নিৰ্বাচনে কাৰ্য কৰে। এনেদৰেই প্ৰাকৃতিক নিৰ্বাচন প্ৰক্ৰিয়া সৃষ্টি হয় আৰু জীৱবোৰে প্ৰদৰ্শন কৰা কাৰ্যকৰী নীতিৰ বাবে যোগ্য বিবেচিত হোৱা বৈশিষ্টবোৰ সংৰক্ষিত হয়। প্ৰাকৃতিক নিৰ্বাচন হৈছে সমাযোজনৰ এক মাত্ৰ জ্ঞাত কাৰণ, কিন্তু ই ক্ৰমবিৱৰ্তনৰ একমাত্ৰ কাৰণ নহয়। ক্ষুদ্ৰক্ৰমবিকাশৰ অন্য কাৰকবোৰ হৈছে মিউটেছন আৰু জিনীয় কলম।

প্ৰাকৃতিক নিৰ্বাচনৰ গুৰুত্ব ক্ৰমবিকাশৰ এটা কাৰণ হিচাপে জীৱবিজ্ঞানৰ অন্য শাখাবোৰত গ্ৰহণ কৰা হয়। বিজ্ঞানীসকলে ক্ৰমবিকাশ জীৱবিদ্যাৰ বিভিন্ন দিশৰ অধ্যয়ন, মতবাদৰ সৃষ্টি আৰু পৰীক্ষণ, জীৱবৈজ্ঞানিক সূত্ৰ আৰু সূত্ৰীয় জীৱবিজ্ঞানৰ গাণিতীক আৰ্হি নিৰ্মাণ, নিৰীক্ষণৰ পৰা প্ৰাপ্ত তথ্যৰ ব্যৱহাৰ, আৰু পৰীক্ষাগাৰ আৰু বাস্তৱজগতত পৰীক্ষা-নিৰীক্ষা কৰে। 

## তথ্য সংগ্ৰহ

শ্ৰেণী:ক্ৰমবিকাশ
শ্ৰেণী:জীৱবিজ্ঞানৰ তত্ত্ব
প্ৰজনন

**প্ৰজনন**  হৈছে কোনো জীৱৰ পৰা নতুন অপত্য সৃষ্টিৰ এক জৈৱিক প্ৰক্ৰিয়া। প্ৰজনন জীৱনৰ এটা সাধাৰণ বৈশিষ্ট; সকলো জীৱৰ অস্তিত্ব কেৱল প্ৰজননৰ বাবেই সম্ভৱ হৈছে। প্ৰজনন দুই প্ৰকাৰৰ: অযৌন আৰু যৌন।

**অযৌন প্ৰজনন**ত, এটা জীৱই অন্য এটা জীৱৰ লগত কোনো সম্পৰ্ক নকৰাকৈয়ে অপত্য সৃষ্টি কৰে। অযৌন প্ৰজনন এককোষী জীৱৰ মাজতেই সীমিত নহয়। এটা জীৱৰ ক্লন কৰাও এক প্ৰকাৰৰ অযৌন প্ৰজনন। অযৌন প্ৰজননৰ দ্বাৰা সৃষ্ট জীৱবোৰ জিনীয়ভাৱে একেই হয় বা মূল জীৱটোৰ নকল বুলি কব পাৰি।  যৌন প্ৰজননৰ ক্ৰমবিকাশ জীৱবিজ্ঞানীৰ বাবে এক অবুজ সাঁথৰ।

**যৌন প্ৰজনন**ৰ বাবে দুটা বিশেষ জীৱৰ যৌন আন্তঃক্ৰিয়াৰ প্ৰয়োজন হয়, ইহঁতক বীজ কোষ বোলে, আধা সংখ্যক ক্ৰম'জ'ম থাকে আৰু মিঅ'ছিছ প্ৰক্ৰিয়াৰে সৃষ্টি হয়। সাধাৰণতে একে প্ৰজাতিৰ পুং জীৱই স্ত্ৰীক নিষেচিত কৰি এটা যোজন কোষৰ সৃষ্টি কৰে। নতুনকৈ সৃষ্টিহোৱা অপত্যবোৰৰ জিনীয় বৈশিষ্ট পিতৃ-মাতৃতকৈ পৃথক হয়।

## তথ্য সংগ্ৰহ

শ্ৰেণী:প্ৰজনন
উদ্যোগ

**উদ্যোগ** (ইংৰাজী: Industry) হৈছে কোনো এক অৰ্থনীতি অথবা দেশত হোৱা কোনো সামগ্ৰী নাইবা সেৱাৰ উৎপাদন। কোনো ব্যৱসায়িক প্ৰতিষ্ঠান বা গোটে কৰা আয়ৰ মুখ্য উৎসই ইয়াৰ সৈতে সম্পৰ্কিত উদ্যোগটোকে সূচায়। যেতিয়া কোনো এক বৃহৎ গোটৰ আয়ৰ উৎস বহুকেইটা হয় তেতিয়া সেই গোটটোৱে কেইবাটাও উদ্যোগিক ক্ষেত্ৰত কাম-কাজ চলাই নিয়া বুলি ধৰা হয়। উদাহৰণস্বৰূপে, ৰিলায়েঞ্চ ঔদ্যোগিক গোটে বহুকেইটা দিশত ব্যাৱসায়িক কাম-কাজ সম্প্ৰসাৰণ কৰিছে আৰু সেয়ে ই যোগাযোগ, জীৱন বীমা, খাৰুৱা তেল আদি বহুকেইটা ঔদ্যোগিক ক্ষেত্ৰৰ সৈতে সম্পৰ্কিত। 

## শ্ৰেণীবিভাগ
### সাধাৰণ শ্ৰেণীবিভাগ
উদ্যোগসমূহৰ বিভিন্নধৰণে শ্ৰেণীবিভাগ কৰা হয়। ইয়াৰ ভিতৰত তিনি খণ্ডৰ সূত্ৰ বা থ্ৰি-চেক্টৰ থিয়ৰি (three-sector theory) আৰু উৎপাদিত সামগ্ৰীৰ ভিত্তিত কৰা শ্ৰেণীবিভাগেই প্ৰধান। 
#তিনি খণ্ডৰ সূত্ৰ: অৰ্থনীতিৰ এই সূত্ৰ অনুসাৰে উদ্যোগসমূহক তিনিটা অৰ্থনৈতিক খণ্ড, যথাক্ৰমে প্ৰাথমিক বা আহৰণ খণ্ড, গৌণ বা নিৰ্মাণ খণ্ড আৰু তৃতীয় বা সেৱা খণ্ডত ভগাব পাৰি। কোনো কোনো লেখকে চতুৰ্থ বা জ্ঞান খণ্ড আৰু পঞ্চম বা সংস্কৃতি আৰু গৱেষণা খণ্ডৰ কথাও উল্লেখ কৰিছে। 
#উৎপাদিত সামগ্ৰী: উৎপাদিত সামগ্ৰীৰ ভিত্তিত উদ্যোগসমূহক বিভিন্ন খণ্ড যেনে নিৰ্মাণ, ৰসায়ন, খাৰুৱা তেল, খাদ্য, ছফটৱেৰ, বস্ত্ৰ, বৈদ্যুতিন আদিত ভগাব পাৰি। 
বিত্ত আৰু মাৰ্কেট ৰিচাৰ্ছ আদিৰ ক্ষেত্ৰত বজাৰৰ ভিত্তিত উদ্যোগৰ শ্ৰেণীবিভাজন কৰা হয়। 

### আন্তঃৰাষ্ট্ৰীয় মানক ঔদ্যোগিক শ্ৰেণীবিভাগ

ৰাষ্ট্ৰসংঘৰ পৰিসংখ্যা বিভাগে কৰা আন্তঃৰাষ্ট্ৰীয় মানক ঔদ্যোগিক শ্ৰেণীবিভাগ  বা চমুকৈ ISIC হৈছে সম্পূৰ্ণ তথা শৃংখলাৱদ্ধ ঔদ্যোগিক শ্ৰেণীবিভাগ।

## ঔদ্যোগিক উৎপাদনৰ ভিত্তিত বিশ্বৰ দেশসমূহৰ ক্ৰম

## তথ্য সংগ্ৰহ

## সহায়ক গ্ৰন্থ
* Krahn, Harvey J., and Graham S. Lowe. *Work, Industry, and Canadian Society*. Second ed. Scarborough, Ont.: Nelson Canada, 1993. xii, 430 p. ISBN 0-17-603540-0

## বাহ্যিক সংযোগ

শ্ৰেণী:অৰ্থনীতি
*
বিদ্যা নিকেতন, ৰাজগড়

**বিদ্যা নিকেতন, ৰাজগড়** হৈছে ৰাজগড় অঞ্চলৰ এখন বিদ্যালয়। ১৯৯৪ চনৰ ১৫ মাৰ্চ তাৰিখে ২নং নভকতীয়া অঞ্চলত কেইগৰাকীমান স্থানীয় ব্যক্তিৰ সহযোগিতাত এই বিদ্যালয়খন স্থাপন কৰা হয়। বিদ্যালয়খন জয়পুৰ ব্লক আৰু ৰাজগড় মণ্ডলৰ অন্তৰ্গত। বৰ্তমান প্ৰায় ৫৬৫জন ছাত্ৰ-ছাত্ৰী, ২৬ গৰাকী শিক্ষক-শিক্ষয়িত্ৰী আৰু ১জন তৃতীয় বৰ্গৰ আৰু ৪জন চৰ্তুথ বৰ্গৰ কৰ্মচাৰী আছে। ইয়াত অসমীয়া মাধ্যমত শিক্ষাদান কৰা হয়। প্ৰাক-প্ৰাথমিকৰ পৰা দশম শ্ৰেণীলৈকে সৰ্বমুঠ ১২টা শ্ৰেণী আছে। বিদ্যালয়খন অসম জাতীয় সমন্বয় পৰিষদ আৰু অসম মাধ্যমিক শিক্ষা পৰিষদ ()ৰ অন্তৰ্ভুক্ত। অষ্টম শ্ৰেণীলৈকে অসম জাতীয় সমন্বয় পৰিষদ আৰু নৱম-দশম ৰ অন্তৰ্গত।

## প্ৰাথমিক তথ্যসমূহ

## ইতিহাস
শিক্ষাৰ প্ৰসাৰতাৰ উদ্দেশ্য আগত ৰাখি কেইজনমান স্থানীয় ব্যক্তিয়ে ৰাজগড়ৰ সমীপৰ ২নং নভকতীয়া অঞ্চলত বিদ্যানিকেতন, ৰাজগড় নামেৰে স্কুল প্ৰতিষ্ঠা কৰে। অধ্যক্ষ  যাদৱ গগৈৰ লগতে মাত্ৰ ১৪ গৰাকী শিক্ষাৰ্থী আৰু ২গৰাকী শিক্ষকেৰে আৰু এগৰাকী আয়াৰে বিদ্যালয়ৰ পাঠদান আৰম্ভ হৈছিল অতি সাধাৰণভাৱে। শিক্ষয়িত্ৰী দুগৰাকী আছিল শ্ৰীযুতা অনিমা বৰুৱা আৰু শ্ৰীযুতা সত্যৱতী নাহৰবৰুৱা। এনেদৰেই বছৰ বাগৰি যোৱাৰ লগে লগে শ্ৰেণীসমূহো বঢ়াই যোৱা হয়। আৰু ২০০৬ চনত প্ৰথমবাৰৰ বাবে এই বিদ্যালয়ৰ শিক্ষাৰ্থীসকলে হাইস্কুল শিক্ষান্ত পৰীক্ষাত অৱতীৰ্ণ হৈ বিদ্যালয়খনলৈ পৰিপূৰ্ণতা আনে। বিদ্যালয়খনে ২১টা বৰ্ষ গৰকিবলৈ সক্ষম হৈছে। ছাত্ৰ-ছাত্ৰীৰ সংখ্যা বৃদ্ধি পাই আহিছে। ২০২৪-২৫ শিক্ষা বৰ্ষৰ পৰা বিদ্যালয়খনত উচ্চতৰ মাধ্যমিক পাঠ্যক্ৰম আৰম্ভ কৰা হৈছে।

## বৰ্তমান
বিদ্যালয়খনত প্ৰাক্-প্ৰাথমিক প্ৰথম বৰ্ষৰ পৰা দ্বাদশ শ্ৰেণীলৈকে মুঠ ১৪ টা শ্ৰেণী আছে। বিদ্যালয়খনে এটা বিস্তৃত অঞ্চলত শিক্ষাৰ ক্ষেত্ৰত অৱদান আগবঢ়াই আছে। ইয়াত সকলোধৰণৰ আনুষংগিক শিক্ষা যেনে  চিত্ৰাংকন, সংগীত, বাদ্যযন্ত্ৰ, কম্পিউটাৰ আদি শিক্ষাও প্ৰদান কৰা হয়। বিদ্যালয়খনত সদ্যহতে এটা আৰ্যভট্ট বিজ্ঞান কেন্দ্ৰও স্থাপন কৰা হৈছে যাৰ নেতৃত্বত বিভিন্ন বিজ্ঞানভিত্তিক ক্ৰিয়াকলাপবোৰ সম্পাদন হয়। তদুপৰি উপযুক্ত শিক্ষাদানৰ বাবে শিক্ষকসকলক সময় সাপেক্ষে প্ৰশিক্ষণ দিয়াৰ ব্যৱস্থাও আছে, যাতে শিক্ষৰ্থীসকল কোনো ক্ষেত্ৰতে পিছপৰি নাথাকে।

## প্ৰতিষ্ঠাপকসকল
# যাদৱ গগৈ (অধ্যক্ষ)
#৺বীৰেন্দ্ৰনাথ মহন্ত
#৺গিৰিধৰ গগৈ
# ধনীৰাম শইকীয়া
# গোপাল শইকীয়া
# ৰাজেন ভট্ট
# কানাই জয়ছোৱাল

## তথ্যসূত্ৰ

শ্ৰেণী:অসমৰ বিদ্যালয়সমূহ
বগৰী

বগৰী হ'ল বাকথৰ্ন (buckthorn) পৰিয়ালৰ যিযিফাছ (Ziziphus) জাতিৰ এবিধ ফলধাৰী উদ্ভিদ। ইংৰাজীত ইয়াক সাধাৰণতে যুযুবে বা যুযুবা, ৰেড ডেইট, ইণ্ডিয়ান ডেইট, কোৰিয়ান ডেইট, ছাইনীজ ডেইট আদি শব্দেৰে জনা যায়। ফল উৎপাদনৰ বাহিৰেও ইয়াক সাধাৰণতে ছা-দিয়া গছ হিচাপেও ৰোপন কৰা হয়। বগৰীৰ বৈজ্ঞানিক নাম যিযিফাছ যুযুবা।

## বৰ্ণনা
প্ৰায় ৫ ৰ পৰা ১২ মিটাৰ উচ্চতাৰ গুল্মজাতীয় অথবা সৰু গা-গছেৰে সৈতে বগৰী এবিধ পৰ্ণপাতী উদ্ভিদ। ডালবিলাক কাঁইটীয়া। পাত মসৃণ, আকাৰত সৰু (২ ৰ পৰা ৭ ছে.মি. বহল আৰু ১ ৰ পৰা ৩ ছে.মি. দীঘল)। সেউজ-হালধীয়া বৰণৰ ক্ষুদ্ৰ পাহিবোৰৰ সৈতে ফুলবোৰ প্ৰায় ৫ মি.মি বহল হোৱা দেখা যায়। ঘূৰণীয়া ফলবোৰ খাবলৈ টেঙা-মিঠা সোৱাদ লগা। কেঁচাতে ফলৰ ৰঙ সেউজীয়া হৈ থাকে, পকিলে ক্ৰমান্বয়ে ৰঙা হৈ সোতোৰা-সোতৰ বাদামী বৰণৰ পকা খেজুৰৰ দৰে হৈ পৰে। ফলৰ ভিতৰত এটা টান ঘূৰণীয়া বীজ থাকে।

## বিস্তৃতি
বহুলভাৱে কৰা খেতিৰ বাবে গছজোপাৰ সঠিক প্ৰাকৃতিক বিস্তৃতি জনাতো অসম্ভৱ। তথাপিও আনুমানিকভাৱে বগৰী গছ দক্ষিণ এচিয়াৰ লেবানন, ইৰাণ, পাকিস্তান, ভাৰত, বাংলাদেশ, নেপাল, কোৰিয়া উপদ্বীপ অঞ্চল, দক্ষিণ অৰু মধ্য চীনদেশ আদি অঞ্চলত থলুৱাভাৱে উপলব্ধ বুলি ঠাৱৰ কৰা হৈছে। দক্ষিণ-পূৱ ইউৰোপতো ই সম্ভৱতঃ থলুৱাভাৱে উপলব্ধ।

## খেতি আৰু ব্যৱহাৰ
বগৰীগছ খৃষ্টপূৰ্ব ৯০০০ বছৰ পূৰ্বে এচিয়া মহাদেশত ঘৰছীয়াকৰণ কৰা হৈছিল।বগৰীগছ ৪০০ ৰো অধিক বিভিন্ন প্ৰকাৰত উপলব্ধ। 

### বেমাৰ আৰু অপকাৰী কীট
চীনদেশ আৰু কোৰীয়াত বগৰী গছ উইট্ছ ব্ৰুম (Witch's brooms) বেমাৰৰ দ্বাৰা আক্ৰান্ত হোৱা দেখা যায়। এনে বেমাৰ হ'লে গছজোপাৰ প্ৰাকৃতিক ডাল বিন্যাস সলনি হৈ পৰে আৰু এটা বা দুটা বিন্দুৰ পৰাই সকলো ডালৰ গজালি ওলোৱা দেখা যায়। 

## References

শ্ৰেণী:ফল
ভীমকল

**ভীমকল** এবিধ সুস্বাদু কল আৰু এটি অতি বহুলভাৱে ব্যৱহৃত বনৌষধি। অন্যান্য কলৰ প্ৰজাতিৰ পৰা পৃথক হোৱাৰ মুখ্য কাৰণ হৈছে ইয়াৰ মৌলিক আৰু আকাৰত ডাঙৰ বীজ বা গুটি। কিছুমানে ভীমকলক আঠীয়া কল বুলিও কয়। ইয়াক অকল খাদ্য হিচাপেই নহয় আন আন বহু কাৰণটো ইয়াক ব্যৱহাৰ কৰা হয়। উদাহৰণস্বৰূপে ইয়াৰ বাকলিক খাৰ হিচাপে ব্যৱহাৰ কৰিব পাৰি।

## বিৱৰণ
ই বেছিভাগ খেতি কৰা কলতকৈ অধিক ৰসাল, দীঘল আৰু শকত গা-গছৰ হোৱা দেখা যায়। কলপাতবোৰৰ আকাৰ দীঘল আৰু বহল। কলফুলবোৰ মেৰুণ ৰঙৰ। ভীমকলত সাধাৰণতে বীজৰ সংখ্যা অধিক। ফলৰ সোৱাদ মিঠা। ভীমকলৰ ডিল এবিধ আইৰণ যুক্ত পাচলি। 

## শ্ৰেণীবিভাজন
ইয়াক প্ৰথমবাৰৰ বাবে ১৮২০ চনত ইটালীৰ উদ্ভিদবিজ্ঞানী লুইজি এলয়ছিয়াছ ক'লাই বৈজ্ঞানিকভাৱে বৰ্ণনা কৰিছিল।
এইবিধ কলৰে বিভিন্ন প্ৰকাৰ (varieties) উপলব্ধ।

## বিতৰণ
এইবিধ প্ৰজাতিৰ কল পূব দক্ষিণ এছিয়া, ভাৰতীয় উপমহাদেশৰ পূব অঞ্চল, উত্তৰ দক্ষিণ-পূব এছিয়া আৰু দক্ষিণ চীনৰ স্থানীয় অঞ্চলত পোৱা যায়। প্ৰৱৰ্তিত গছৰসংখ্যাৰ ভিতৰত বন্যপ্ৰজাতি বিদ্যমান, যিবোৰ স্থানীয় পৰিসৰৰ পৰা যথেষ্ট বাহিৰৰ।

## ব্যৱহাৰ

ভীমকল সাধাৰণতে ফল হিচাপে খোৱা হয় যদিও ইয়াৰ বিভিন্ন অংশসমূহ বিভিন্ন প্ৰকাৰে ব্যৱহাৰ কৰা হয়। কলখাৰ বা কলাখাৰ, কলপচলা, কলডিল, কলৰ পাত, ডোং আদি হৈছে ইয়াৰ উদাহৰণ। 
* **[[কলাখাৰ]]** : কলাখাৰ হৈছে অসমীয়া খাদ্যাভ্যাসৰ এবিধ অবিচ্ছেদ্য উপকৰণ। কলগছৰ বিভিন্ন অংশৰ যেনে শুকান পাত আৰু ঠাৰি, কলডিলৰ বাকলি (পটুৱা), কলৰ মুঢ়া (মধুনা) আদি শুকুৱাই লৈ জ্বলাই ছাই কৰি কলখাৰ প্ৰস্তুত কৰা হয়। এই কলখাৰ খাদ্যৰ উপকৰণ হিচাপে ব্যৱহাৰ কৰাৰ উপৰিও কাপোৰ ধোৱা,মুৰ –চুলি ধোৱা আদি কামতো ব্যৱহাৰ কৰা হয়।
* **কলপচলা** : কলপচলা অসমীয়া খাদ্যাভ্যাসৰ এবিধ পাচলি। ভীমকল গছৰ সৰু পুলি ব্যঞ্জন হিচাপে ৰান্ধি খোৱা হয়, ইয়াকে কলপচলা বোলে। 
* **কলগছ** : কল গছৰ অপ্ৰকৃত কাণ্ড কাটি বিয়া সবাহত ৰভাৰ খুটাঁ হিচাপে ব্যৱহাৰ কৰা হয়। বাৰিষা কালত গৰু-ম’হৰ ঘাঁহৰ নাটনিৰ সময়ত কলগছ সৰু সৰুকৈ কাটি সিজাই গৰু-ম’হক দানা হিচাপে খাবলৈ দিয়া হয়।
* **কলপুলি** : অসমৰ বিভিন্ন মাংগলিক কাম-কাজত ভীমকলৰ পুলি ব্যৱহাৰ কৰা হয়। পদূলি মুখত দুয়োফালে দুটা কলপুলি পুতি বিয়া-সবাহত অতিথিক আদৰণি জনোৱাটো অসমীয়া সমাজৰ নিয়ম। তদুপৰি বিহু,পূজা-পাৰ্বণ,দহা-কাজ আদি অনুষ্ঠানতো কলপুলি ব্যৱহাৰ কৰা হয়।
* **কলপটুৱা** আৰু **পাত** : বিয়া, সবাহৰ দৰে অসমৰ বিভিন্ন মাংগলিক অনুষ্ঠানত ভীম কলৰ পটুৱাৰ পৰা প্ৰস্তুত কৰা ‘ডোং’ আৰু পাত ব্যৱহাৰ কৰা হয়। ভীম কলৰ পাতত প্ৰসাদ আদি বিতৰণ কৰাৰ লগতে ৰভাঘৰৰ ওপৰত কলপাত দি ছাঁৰ ব্যৱস্থা কৰা হয়। পাতত দিয়া খাদ্য প্ৰস্তুত কৰিবৰ বাবে ভীমকলৰ পাত বহুলভাৱে ব্যৱহৃত হয়।
* **কলডিল** : ভীমকলৰ ফুল বা কলডিল এবিধ পুষ্টিকৰ খাদ্য। অসমত বহুলভাবে এই খাদ্য ব্যৱহাৰ কৰা দেখিবলৈ পোৱা যায়।

## তথ্য সংগ্ৰহ

শ্ৰেণী:তৃণ
শ্ৰেণী:ফল
শ্ৰীহৰি বৰিকৰ

**শ্ৰীহৰি বৰিকৰ** () অখিল ভাৰতীয় বিদ্যাৰ্থী পৰিষদৰ প্ৰাক্তন ৰাষ্ট্ৰীয় সাধাৰণ সম্পাদক৷  তেওঁ গুৱাহাটীৰ পৰা এই দায়িত্ব পালন কৰিছিল৷  তেওঁ বৰ্তমান অখিল ভাৰতীয় অধিবক্তা পৰিষদৰ সাংগঠনিক সম্পাদকৰ দায়িত্বত আছে।

## জন্ম আৰু শিক্ষা
শ্ৰীহৰি বৰিকৰৰ জন্ম হৈছিল ১৯৭৪ চনৰ ২২ আগষ্ট তাৰিখে মহাৰাষ্ট্ৰৰ নাগপুৰ চহৰত৷ ছাত্ৰ অৱস্থাৰ পৰাই সক্ৰিয়ভাৱে অখিল ভাৰতীয় বিদ্যাৰ্থী পৰিষদৰ লগত জড়িত হৈ পৰা বৰিকৰে বাণিজ্যত স্নাতক ডিগ্ৰী সম্পূৰ্ণ কৰি ডিবিএম (ডিপ্লমা ইন বিজনেছ মেনেজমেন্ট) সম্পূৰ্ণ কৰে৷

## বিদ্যাৰ্থী পৰিষদত
ছাত্ৰাৱস্থাৰ পৰা বিদ্যাৰ্থী পৰিষদৰ কাৰ্যকৰ্তা হিচাপে কৰ্মৰত বৰিকৰ সেই সময়ৰ বহুতো ছাত্ৰ আন্দোলনৰ সক্ৰিয় যোগদান কৰিছিল৷ মহাৰাষ্ট্ৰৰ বিদৰ্ভ বিভাগৰ সাংগঠনিক সম্পাদক হিচাপে বিভাগটোত বিদ্যাৰ্থী পৰিষদ তথা ছাত্ৰ সমাজক সামাজিক দায়িত্ববোধেৰে আগুৱাই নিয়াত গুৰুত্বপূৰ্ণ ভূমিকা গ্ৰহণ কৰিছিল৷ তেওঁ ছবছৰ ধৰি জম্মু কাশ্মীৰত সাংগঠনিক সম্পাদক হিচাপে দায়িত্ব পালন কৰিছিল৷ সেই সময়চোৱাত ৰাজ্যখনৰ ছাত্ৰ সমাজৰ বিঘ্নিত অধিকাৰৰ হকে মাত মাতি আহিছে৷ বৰিকৰ ২০১৪-১৬ চনলৈ দুটা বছৰ বিদ্যাৰ্থী পৰিষদৰ ৰাষ্ট্ৰীয় সাধাৰণ সম্পাদকৰ দায়িত্বত আছিল।  যোৱা ৬ বছৰ ধৰি শ্ৰীহৰি বৰিকৰ গুৱাহাটীৰ পৰা কৰ্মৰত আৰু বৰ্তমানে তেওঁৰ দায়িত্ব হ'ল ৰাষ্ট্ৰীয় সম্পাদক তথা উত্তৰ পূবৰ ক্ষেত্ৰীয় সাংগঠনিক সম্পাদক৷ অসম তথা সমগ্ৰ উত্তৰ-পূব ভাৰতৰ বিভিন্ন সংঘৰ্ষ তথা সমস্যাত তেওঁ ঘটনাস্থানত গৈ অধ্যয়ন কৰি তাৰ ওপৰত কাম কৰি আহিছে৷ তদুপৰি উত্তৰ পূবৰ ছাত্ৰ ছাত্ৰীৰ অন্য ৰাজ্যত সুৰক্ষাৰ বাবে বিভিন্ন ব্যৱস্থা গ্ৰহণ কৰি আহিছে৷ 

## তথ্যসূত্ৰ

## বাহ্যিক সংযোগ
*শ্ৰীহৰি বৰিকৰ টুইটাৰত
*শ্ৰীহৰি বৰিকৰৰ ফেচবুক পৃষ্ঠা
*এবিভিপিৰ ৱেবচাইট

শ্ৰেণী:ছাত্ৰনেতা
শ্ৰেণী:ভাৰতৰ ব্যক্তি
বৰনগৰ মহাবিদ্যালয়

**বৰনগৰ মহাবিদ্যালয়** বা  চমুকৈ **বি এন কলেজ** অসমৰ বৰপেটা জিলাৰ উচ্চশিক্ষাৰ শিক্ষানুষ্ঠানসমূহৰ অন্যতম। এই মহাবিদ্যালয়খন গৌহাটী বিশ্ববিদ্যালয়ৰ অধিভুক্ত। বৰনগৰ মহাবিদ্যালয়ক NAAC-ৰ B গ্ৰেড প্ৰদান কৰা হৈছে। ২০২৩ বৰ্ষত NAAC B++ গ্ৰেড লাভ কৰে ।

## শৈক্ষিক

### পাঠ্যক্ৰমসমূহ
বৰনগৰ মহাবিদ্যালয়ত উচ্চতৰ মাধ্যমিক স্তৰত কলা, বিজ্ঞান আৰু বাণিজ্য শাখা আৰু স্নাতক পৰ্যায়ত কলা, বাণিজ্য় আৰু বিজ্ঞান শাখাৰ পাঠ্যক্ৰম আগবঢ়োৱা হয়। শেহতীয়াকৈ এই মহাবিদ্যালয়ৰ ৰাজনীতি বিজ্ঞান, অসমীয়া আৰু ইতিহাস বিভাগত স্নাতকোত্তৰ পাঠ্যক্ৰম আৰম্ভ কৰা হৈছে।তদুপৰি শেহতীয়াকৈ জৈৱ প্ৰযুক্তিবিদ্যা, গাড়ীচালনা, টুৰিজিম আদি ভ'কেছনেল পাঠ্যক্ৰমো এই মহাবিদ্যালয়ত আৰম্ভ কৰা হৈছে।বৰনগৰ মহাবিদ্যালয়ৰ স্নাতক শাখা আৰু উচ্চতৰ মাধ্যমিক শাখা ক্ৰমে গুৱাহাটী বিশ্ববিদ্যালয় আৰু অসম উচ্চতৰ মাধ্যমিক শিক্ষা সংসদৰ অধীনস্থ।

## বিভাগসমূহ

**কলা শাখা**
*অসমীয়া
*অৰ্থনীতি-বিজ্ঞান
*ইংৰাজী
*ইতিহাস
*তৰ্কবিজ্ঞান আৰু দৰ্শন
*বাংলা
*শিক্ষা

*ৰাজনীতি-বিজ্ঞান
*লোক-সংস্কৃতি

**বাণিজ্য শাখা**
*বিত্ত
*হিচাপবিজ্ঞান
*ব্যৱস্থাপনা
*পৰিসংখ্যা

**বিজ্ঞান শাখা**
*গণিত
*ৰসায়নবিজ্ঞান
*পদাৰ্থবিজ্ঞান
*প্ৰাণীবিজ্ঞান
*উদ্ভিদবিজ্ঞান

## মহাবিদ্যালয়ৰ সুবিধাসমূহ
*গ্ৰন্থাগাৰ
*কেৰিয়াৰ কাউন্সেলিং
*ছাত্ৰাবাস 
*ছাত্ৰীনিবাস
*খেলপথাৰ

## অধ্যক্ষৰ তালিকা
১৯৬২ চনৰপৰা ২০১৫ চনলৈকে মহাবিদ্যালয়খনত মুঠতে নজন অধ্যক্ষই কাৰ্যনিৰ্বাহ কৰিছে।

১০) ড০ জগদীশ চন্দ্ৰ শৰ্মা(ভাৰপ্ৰাপ্ত)
১/১/২০২৪ - ৩১/০৮/২০২৫

১১) শ্ৰী দীপশিখা দাস দত্ত(ভাৰপ্ৰাপ্ত)
১/৯/২০২৫ - 
## তথ্য সংগ্ৰহ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
দশৰথ মাঝি

** দশৰথ মাঝি **( ১৯৩৪  – ১৭ আগষ্ট, ২০০৭), (**মাউন্টেইন মেন**  হিচাপে বিখ্যাত)  বিহাৰৰ গয়াৰ সমীপৰ গেহলুৰ নামৰ এখন গাঁৱৰ এজন দুখীয়া  শ্ৰমিক, যি কেৱল এটা হাতুৰী আৰু বটালী লৈ এটা পাহাৰ কাটি তাৰ মাজেদি ৰাস্তা উলিয়াইছিল৷ সুদীৰ্ঘ ২২ বছৰৰ অন্তত গয়াৰ আট্ৰি আৰু ৱাজিগাওৰ মাজৰ ৫৫ কিমি দৈঘ্যৰ পথটো তেওঁ পাহাৰৰ মাজেৰে বাট কাটি ১৫ কি মি ত পৰিণত কৰিলে৷

## আগকথা
১৯৫৯ চনত দশৰথৰ পত্নীৰ চিকিৎসাৰ অভাৱত মৃত্যু হৈছিল৷ ৭০ কি মি দূৰত থকা চহৰলৈ যাতায়তৰ সূচল ব্যৱস্থা নথকাৰ বাবেই পত্নীৰ মৃত্যু হোৱাত দশৰথে সেই পথত থকা পাহাৰটো কাটি এটা চমু পথ উলিওৱাৰ পণ কৰিলে আৰু অকলে  কেৱল এটা হাতুৰী আৰু বটালী লৈ সুদীৰ্ঘ ২২ বছৰ জোৰা কামৰ অন্তত ৫৫ কিঃমিঃ দৈঘ্যৰ পথটো মাথো ১৫ কিঃ মিঃ ত পৰিণত কৰিলে যাতে গাঁৱৰ অন্য সকলে তেওঁৰ দৰেই ভুগিব লগা নহয়৷

## কৰ্ম
দশৰথ মাঝিয়ে ধানবাদৰ কয়লা খনিৰ শ্ৰমিক হিচাপে কাম কৰিছিল৷ মাজে মাজে তেওঁ ঘৰলৈ আহে আৰু এটা পথ নিৰ্মাণৰ বাবে ১১০ মিটাৰ দীঘল, ৭.৭ মিটাৰ গভীৰ আৰু  ৯.১ মিটাৰ বহল গেহল'ৰ পাহাৰটোৰ শিল কাটে৷ তেওঁ কৈছিল, "মই যেতিয়া শিল কটা আৰম্ভ কৰিছিলো, মানুহে মোক পাগল বুলি কৈছিল, কিন্তু মই মনোবল হেৰুওৱা নাছিলো৷" সুদীৰ্ঘ ২২ বছৰৰ অন্তত (১৯৬০-১৯৮২) তেওঁৰ এই কাম সমাপ্ত হয়৷ আট্ৰি আৰু ৱাজিৰগঞ্জৰ মাজৰ দুৰত্ব ৫৫ কিলো মিটাৰৰ পৰা ১৫ কিলো মিটাৰ কৰি তেওঁ সমগ্ৰ গেহলুৰৰ গাওঁবাসীৰ জীৱন সহজ কৰি তোলে৷ মাঝিয়ে লগতে কৈছিল, "যদিও বহুত লোকে মোৰ এই কামক উপলুঙা কৰিছিল, বহুতো গাওঁবাসীয়ে মোক মানসিক ভাৱে তথা কটাৰ সঁজুলীবোৰ কিনাত বা খাদ্য যোগান ধৰি সহায় কৰিছিল৷"*

==মৃত্যু==
২০০৭ চনৰ ১৭ আগষ্টত ৭৩ বছৰ বয়সত মাঝিৰ মৃত্যু হয়৷ মৃত্যুৰ সময়ত মাঝি গলব্লাডাৰৰ কৰ্কটৰোগত আক্ৰান্ত হৈ [[All India Institute of Medical Sciences|এইমচ]],নতুন দিল্লীত চিকিৎসাধীন হৈ আছিল৷ তেওঁক বিহাৰ চৰকাৰে ৰাজ্যিক সন্মানেৰে অন্তিম সন্মান জনায়৷

==সন্মান==
বিহাৰ চৰকাৰে ২০০৬ চনত মাউন্টেইন মেন হিচাপে খ্যাত মাঝিৰ নাম [[পদ্মশ্ৰী]] বটাৰ প্ৰস্তাব কৰিছিল৷  সেই সময়ৰ বিহাৰৰ মুখ্যমন্ত্ৰী নীতিশ কুমাৰে মাঝিৰ নামত গেহলুৰৰ পৰা এটা ৩ কিলো মিটাৰ দৈঘ্যৰ ৰাস্তা নিৰ্মান কৰা তথা গাওঁখনত তেওঁৰ নামত এখন চিকিৎসালয় খোলাৰ প্ৰস্তাব দিছিল৷

==জনপ্ৰিয় মাধ্যমত==
২০১২ চনৰ জুলাইত চলচ্চিত্ৰ পৰিচালক কেটান মেহতা ([[Ketan Mehta]])ই দশৰথ মাঝিৰ জীৱনৰ আধাৰত মাঝি (*Manjhi)'' নামৰ এখন চলচ্চিত্ৰৰ কথা ঘোষণা কৰে৷ এই চলচ্চিত্ৰখনে ২০১৫ চনৰ ২১ আগষ্টত মুক্তি লাভ কৰে৷ মৃত্যুশয্যাৰ পৰাই দশৰথ মাঝিয়ে তেওঁৰ জীৱনৰ আধাৰত এই চলচ্চিত্ৰ নিৰ্মাণ কৰিবলৈ অনুমতি প্ৰদান কৰে বুলি জনা যায়৷  নৱাজুদ্দিন চিদ্দিকি (Nawazuddin Siddiqui) -য়ে মাঝি আৰু ৰাধিকা আপ্টেই তেওঁৰ পত্নী ফাল্গুণী দেৱীৰ ভূমিকাত অৱতীৰ্ণ হ’ব৷  

আমিৰ খান দূৰদৰ্শন ধাৰাবাহিক সত্যমেয় জয়তেৰ দ্বিতীয় ভাগত ২০১৪ ৰ মাৰ্চ মাহত প্ৰচাৰিত খণ্ডটো দশৰথ মাঝিৰ নামত উৎসৰ্গা কৰা হয়৷

## তথ্যসূত্ৰ

## বাহ্যিক সংযোগ

*  — location of the passage carved by Dashrath Manjhi through the Gehlour Hills rock formation.
*Google Maps link

শ্ৰেণী:ভাৰতৰ ব্যক্তি
শ্ৰেণী:কৰ্কট ৰোগত মৃত্যু
যান্ত্ৰিক অভিযান্ত্ৰিকী

**যান্ত্ৰিক অভিযান্ত্ৰিকী** (, মেকানিকেল ইঞ্জিনিয়াৰিং) এটা অভিযান্ত্ৰিক বিষয়, যত অভিযান্ত্ৰিকী , পদাৰ্থ বিজ্ঞান আৰু সামগ্ৰী বিজ্ঞানৰ বিধি প্ৰয়োগ কৰি কোনো যান্ত্ৰিক প্ৰক্ৰিয়া এটাৰ ৰূপায়ণ, বিশ্লেষণ, নিৰ্মাণ আৰু প্ৰতিপালন কৰা হয়। ই এটা অভিযান্ত্ৰিক বিষয়ৰ শাখা য'ত কল-কব্জাৰ ৰূপায়ণ, উৎপাদন আৰু . পৰিচালনৰ কথা নিহীত হৈ আছে। ই এটা অতিকে পুৰণি আৰু ব্যাপক অভিযান্ত্ৰিক বিষয়। 

## ইতিহাস

## শিক্ষা

### পাঠ্যক্ৰ্ম
যান্ত্ৰিক অভিযান্ত্ৰিকীৰ মৌলিক বিষয় সমূহ:
*গণিত (বিশেষকৈ, কলন-গণিত, অবকলীয় সমীকৰণ,আৰু ৰৈখিক বীজগণিত)
*মৌলিক ভৌতিক বিজ্ঞান (পদাৰ্থ বিজ্ঞান আৰু ৰসায়ন বিজ্ঞান সমন্বিতে)
* স্থিতি বিজ্ঞান আৰু গতি-বিজ্ঞান
*সামগ্ৰীৰ জোৰ আৰু গোটাৱস্থাৰ গতি-স্থিতি বিজ্ঞান
*সামগ্ৰী অভিযান্ত্ৰিকী, মিশ্ৰ-সামগ্ৰী
*উষ্মাগতি-বিজ্ঞান, তাপ-স্থানান্তৰণ, শক্তি-ৰূপান্তৰণ, আৰু HVAC উবাবা (উত্তাপন,বাতায়ন, বাতানুকুলন) (বিঃদ্ৰঃ উচ্চ বিভৱান্তৰীয় উভমুখী বিজুলীসোঁত(উবিউবি নহয়)
*ইন্ধন, জ্বলন, অন্তঃপ্ৰদাহ ইঞ্জিন
*পনীয়াৱস্থাৰ গতি-স্থিতি বিজ্ঞান (পানীয়ৰ স্থিতি বিজ্ঞান আৰু পানীয়ৰ গতি-বিজ্ঞান)
*যান্ত্ৰিক প্ৰক্ৰিয়া আৰু কল(যান্ত্ৰিক) ৰূপায়ণ (including kinematics and dynamics)
*তুলায়ন আৰু জোখমাখ
*উৎপাদন অভিযান্ত্ৰিকী, প্ৰযুক্তি, বা প্ৰক্ৰিয়া সমূহ
*কম্পন, নিয়ন্ত্ৰণ-তত্ত্ব আৰু নিয়ন্ত্ৰণ অভিযান্ত্ৰিকী
*তৈলচাপ-তন্ত্ৰ, আৰু বায়ৱচাপ-তন্ত্ৰ 
*বিদ্যুত-যান্ত্ৰিকী, আৰু কৃত্ৰিম-মানৱীয় তন্ত্ৰ
*অভিযান্ত্ৰিক ৰূপায়ণ আৰু উৎপাদ ৰূপায়ণ়় 
*অভিযান্ত্ৰিক চিত্ৰাংকন, গন্ত্ৰ-সহায়িত ৰূপায়ণ (CAD) আৰু গন্ত্ৰ-সহায়িত উৎপাদন (CAM)

### অনুজ্ঞাপত্ৰ ও বিধিনিয়ম

## বেতন ও শ্ৰ্মিকশক্তি

## আধুনিক সা-সৰঞ্জাম

## উপবিভাগ

## তথ্য সংগ্ৰহ

## বাহ্যিক সংযোগ

* Cornell University e-book library of classic texts on mechanical design and engineering. Also, Kinematic Models for Design Digital Library (KMODDL) – Movies and photos of working mechanical systems models.
* Mechanical engineering classes from MIT OpenCourseWare

শ্ৰেণী:অভিযান্ত্ৰিক বিদ্যা
আন্তঃৰাষ্ট্ৰীয় মুদ্ৰা নিধি

**আন্তঃৰাষ্ট্ৰীয় মুদ্ৰা নিধি **  বা চমুকৈ **আই এম এফ** হৈছে ১৮৮খন সদস্য ৰাষ্ট্ৰৰে গঠিত এক আন্তঃৰাষ্ট্ৰীয় সংস্থা। সংস্থাটোৰ প্ৰধান কাৰ্যালয় আমেৰিকা যুক্তৰাষ্ট্ৰৰ ৱাশ্বিংটন ডি চিত অৱস্থিত। মুদ্ৰাৰ বিষয়ত গোলকীয় সহযোগিতা বৃদ্ধি, বিত্তীয় স্থিৰতা, আন্তঃৰাষ্ট্ৰীয় বেহা-বেপাৰত সহযোগ, ৰোজগাৰ বৃদ্ধি, দীৰ্ঘম্যাদী অৰ্থনৈতিক উন্নয়ন আৰু বিশ্বত দৰিদ্ৰতা হ্ৰাসকৰণ সংস্থাটোৰ মূল উদ্দেশ্য। ১৯৪৪ চনত ব্ৰেটন ৱুডছ কনফাৰেঞ্চত আন্তঃৰাষ্ট্ৰীয় ধন আদায় ব্যৱস্থাটোৰ পুনৰ্গঠনৰ উদ্দেশ্যেৰে ২৯খন সদস্য ৰাষ্ট্ৰৰে গঠিত হোৱা আন্তঃৰাষ্ট্ৰীয় মুদ্ৰা নিধিয়ে ১৯৪৫ চনতহে আনুষ্ঠানিক ৰূপ পায়। সদস্য ৰাষ্ট্ৰসমূহে এক সংৰক্ষণ ব্যৱস্থাৰ যোগেদি এটা নিধিলৈ বৰঙনি আগবঢ়াইছিল আৰু প্ৰায়োজনীয়তাত ভোগা দেশসমূহে এই নিধিৰ পৰা ঋণ গ্ৰহণ কৰিব পাৰিছিল। ২০১০ চনত সেই সময়ৰ বিনিময় হাৰৰ হিচাপত নিধিটোত প্ৰায় ৭৫৫.৭ বিলিয়ন আমেৰিকান ডলাৰ জমা আছিল।

উক্ত নিধি আৰু অন্যান্য কাৰ্যাৱলীৰ জৰিয়তে আই এম এফে সদস্য ৰাষ্ট্ৰসমূহৰ অৰ্থনৈতিক উন্নয়নৰ হকে কাম কৰে। সংস্থাটোৰ *আৰ্টিকলছ অফ এগ্ৰীমেণ্ট*ত উল্লেখ থকা মতে ইয়াৰ উদ্দেশ্যসমূহ হৈছে আন্তঃৰাষ্ট্ৰীয় সহযোগিতা বৃদ্ধি, আন্তঃৰাষ্ট্ৰীয় বেহা-বেপাৰ,ৰ্বেলেঞ্চ অফ পেমেণ্টৰ সমতা স্থাপনৰ অৰ্থে সদস্য ৰাষ্ট্ৰসমূহক বিত্তৰ যোগানকে ধৰি ৰোজগাৰ আৰু বিনিময় হাৰৰ স্থিৰতা।

## ইতিহাস

১৯৪৪ চনত মূলতে ব্ৰেটন ৱুডছ ব্যৱস্থাৰ  এক অংশ হিচাপে আই এম এফ স্থাপন কৰা হৈছিল। মহা মন্দাৱস্থাৰ সময়ত ৰাষ্ট্ৰসমূহে পতনমুখী অৰ্থনীতিসমূহৰ অৱস্থা উন্নীত কৰাৰ উদ্দেশ্যেৰে বেহা-বেপাৰৰ বাধা-নিষেধ বঢ়াই তোলে। ফলস্বৰূপে জাতীয় মুদ্ৰাসমূহৰ মান নিম্নগামী হোৱাৰ লগতে আন্তঃৰাষ্ট্ৰীয় বাণিজ্যৰ অৱনতি ঘটে।

আন্তঃৰাষ্ট্ৰীয় বিত্তীয় সহযোগৰ পতনে এক উন্নীতকৰণ পদক্ষেপৰ প্ৰয়োজনীয়তাৰ জন্ম দিয়ে। ইয়াৰ ফলত ৪৫খন দেশৰ চৰকাৰে আমেৰিকা যুক্তৰাষ্ট্ৰৰ নিউ হেম্পশ্বায়াৰস্থিত ব্ৰেটন ৱুডছত এক আলোচনাত মিলিত হয় আৰু আই এম এফৰ প্ৰতিষ্ঠা কৰে। 

প্ৰথমাৱস্থাত, ১৯৪৫ চনৰ ২৭ ডিচেম্বৰত ২৯খন সদস্য ৰাষ্ট্ৰৰে আই এম এফৰ আৰম্ভণি ঘটে। ১৯৪৬ চনলৈ এই সংখ্যা ৩৯ লৈ বৃদ্ধি পায়। ১৯৪৭ চনৰ ১ মাৰ্চৰ পৰা সংস্থাটোৱে নিজৰ কাম কাজ আৰম্ভ কৰে আৰু ৮ মে’ত ফ্ৰান্সে প্ৰথমে সংস্থাটোৰ পৰা ঋণ গ্ৰহণ কৰে।

## সদস্য ৰাষ্ট্ৰসমূহ

আন্তঃৰাষ্ট্ৰীয় মুদ্ৰা নিধিৰ সকলো সদস্য ৰাষ্ট্ৰ স্বতন্ত্ৰ নহয় আৰু সেয়ে ৰাষ্ট্ৰসংঘৰ সদস্যও নহয়।  ইয়াৰ ভিতৰত এৰুবা, কিউৰাকাও, হংকং, মাকাও আৰু ক’ছ’ভ’ উল্লেখযোগ্য।

প্ৰাক্তন সদস্যৰ ভিতৰত আছে কিউবা আৰু চীন। অৱশ্যে চীনশাসিত টাইৱান আই এম এফৰ সূচীভুক্ত।

কিউবাৰ বাহিৰেও ৰাষ্ট্ৰসংঘৰ সদস্যৰ ভিতৰত আই এম এফৰ সদস্যভুক্ত নোহোৱা দেশসমূহ হৈছে এণ্ডোৰা, লাইকটেনষ্টাইন, মোনাকো, নাওৰো আৰু উত্তৰ কোৰিয়া। 

চেক’শ্লাভিয়াক ১৯৫৪ চনত বৰ্খাস্ত কৰা হৈছিল যদিও ১৯৯০ চনত দেশখনত পুনৰ অন্তৰ্ভুক্ত কৰা হয়।

## টোকা আৰু তথ্যসংগ্ৰহ
; টোকা
 

; তথ্যসূত্ৰ

শ্ৰেণী:আন্তঃৰাষ্ট্ৰীয় সংস্থা
শ্ৰেণী:ৰাষ্ট্ৰসংঘ
মাৰিয়া ছাৰাপোভা

**মাৰিয়া ছাৰাপোভা** (ইংৰাজী:Maria Yuryevna Sharapova) এগৰাকী ৰাছিয়ান টেনিচ খেলুৱৈ। তেও বৰ্তমান উইমেন'চ টেনিচ এচোচিয়েচন (WTA)ৰ দ্বিতীয় স্থানত আছে।

## জন্ম
মাৰিয়া ছাৰাপোভা ১৯ এপ্ৰিল ১৯৮৭ চনত ৰাছিয়াৰ ন্যাগান চহৰত জন্মগ্ৰহন কৰিছিল। তাইৰ পিতৃ-মাতৃ য়ুৰি আৰু য়ুলেনা পূৰ্বতে প্ৰাক্তন বেলাৰাছিয়াৰ গোমেলৰ বাসিন্দা আছিল, কিন্তু চাৰ্নোবিন দুৰ্ঘটনাৰ পিছত প্ৰাদুৰ্ভাবৰ আশংকা কৰি তেওঁলোক মাৰিয়াৰ জন্মস্থানলৈ আহে।।
## তথ্য সংগ্ৰহ

শ্ৰেণী:টেনিছ খেলুৱৈ
শ্ৰেণী:ৰাছিয়াৰ ব্যক্তি
এমিনেম

**মাৰ্শ্ৱেল ব্ৰুচ মেথাৰ্চ তৃত্ৱীয়** ওৰফে **এমিনেম** আমেৰিকা যুক্তৰাষ্ট্ৰৰ এজন প্ৰতিভাশালী তথা বিখ্যাত হিপ হ'প গায়ক। **D12** দলৰ সদস্য এমিনেমক আমেৰিকান মেগাজিন **ৰ'লিং ষ্ট'ন**-এ ১০০ জন সৰ্বকালৰ শ্ৰেঠ কলাতকৰ ভিতৰত ৮৩ তম স্থান প্ৰদান কৰি হিপ হ'পৰ ৰজা বুলি আখ্যা দিছে। 

১৫টা গ্ৰাম্মী বটাৰে পুৰস্কৃত এমিনেম *8 মাইল্* নামৰ এক চলচ্চিত্ৰতো অভিনয় কৰিছে। 

## ব্যহ্যিক সংযোগ

শ্ৰেণী:আমেৰিকান কণ্ঠশিল্পী
শ্ৰেণী:জীৱিত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
তুলসী

**তুলসী** হৈছে লেমীয়াছী (Lamiaceae) পৰিয়ালৰ এবিধ সুগন্ধী ঔষধি উদ্ভিদ। ইয়াক ভাৰত উপমহাদেশীয় অঞ্চলত থলুৱাভাৱে দেখিবলৈ পোৱা যায়। তুলসীৰ বৈজ্ঞানিক নাম হ'ল ওছিমাম তেনুইফ্লোৰাম (*Ocimum tenuiflorum*) বা ওছিমাম  ছেংকটাম (*Ocimum Sanctum*)। তুলসীক ইংৰাজীত 'হোলী বেছিল' (Holy Basil) বুলি জনা যায়। সৰু সৰু সেউজীয়া নাইবা বেঙুনীয়া পাত আৰু ক্ষুদ্ৰ ক্ষুদ্ৰ নোমেৰে আৱৰা ডালেৰে সৈতে তুলসী গছ প্ৰায় ৩০ ৰ পৰা ৬০ ছে.মি. ওখ হোৱা দেখা যায়। 

তুলসীৰ পাত উপবৃত্তকাৰ, প্ৰায় ৫ ছে.মি. দীঘল। ফুল বেঙুনীয়া, ৰেছিমী (Raceme) গঠনৰ। ভাৰত আৰু নেপালত তুলসীৰ দুটা উপ-প্ৰজাতিৰ খেতি কৰা হয়-সেউজীয়া পাতৰ শ্ৰী বা লক্ষ্মী তুলসী আৰু বেঙুনীয়া পাতৰ কৃষ্ণ তুলসী।

তুলসীক এক পৱিত্ৰ উদ্ভিদ হিচাপে ধৰ্মীয় আৰু ঔষধি গুণগত কাৰণত ৰোপণ কৰা হয়। তুলসীৰ পৰা এবিধ সুগন্ধী তেলো (essential oil) নিষ্কাষণ কৰা হয়। ভাৰত উপমহাদেশীয় অঞ্চলত তুলসীক বনদৰব হিচাপে বহুলভাৱে ব্যৱহাৰ কৰা হয়। তুলসীৰ পাতৰ পৰা এবিধ বিশেষ হাৰ্বেল চাহো (herbal tea) প্ৰস্তুত কৰা হয়। হিন্দু ধৰ্মৰ বৈষ্ণৱ পৰম্পৰাত তুলসীৰ এক বিশেষ স্থান আছে। ইয়াক সততে পূজাৰ সামগ্ৰী হিচাপে বিভিন্ন ধৰণে ব্যৱহাৰ কৰা হয়।

ওছিমাম টেনুইফ্লোৰামৰ এবিধ উপ-প্ৰজাতিৰ তুলসীক শ্যামদেশীয় ৰন্ধন প্ৰকৰণত (Thai cuisine) ব্যৱহাৰ কৰা হয়। ইয়াক ইংৰাজীত থাই হোলী বেছিল (Thai holy basil) বুলি জনা যায়। ইয়াৰ বাহিৰেও থাই বেছিল (Thai basil) বুলি এবিধ বুলি অন্য এবিধ তুলসীৰ উপপ্ৰজাতিও আছে, ই পিছে ওছিয়াম বেছিলিকাম (Ocimum basilicum) নামৰ তুলসী প্ৰজাতিৰহে উপপ্ৰজাতি।

## তথ্যসূত্ৰ

শ্ৰেণী:গুল্ম
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
শ্বসন (শৰীৰতত্ত্ব)

শৰীৰতত্বত **শ্বসন** () হৈছে জীৱৰ কলাৰ ভিতৰত কোষলৈ বায়ুমণ্ডলৰ পৰা অক্সিজেন আৰু বিপৰীত দিশত কাৰ্বন ডাই অক্সাইডৰ পৰিবহন প্ৰক্ৰিয়া।

শ্বসনৰ শৰীৰতাত্বিক বৰ্ণনা আৰু জৈৱৰাসায়নিক বৰ্ণনা একে নহয়। জৈৱৰাসায়নিক শ্বসন হৈছে কোষীয় শ্বসন: শৰ্কৰা আৰু অক্সিজেনৰ বিক্ৰিয়াৰ ফলত পানী, কাৰ্বন ডাই অক্সাইড আৰু 38ATP (শক্তি) উৎপাদন কৰা পৰিপাক ক্ৰিয়া, যাৰ উদ্দেশ্য হৈছে শক্তি আহৰণ কৰা। জীৱৰ কোষীয় শ্বসনৰ বাবে দৈহিক শ্বসন অতি আৱশ্যক। কোষীয় শ্বসন জীৱৰ কোষৰ ভিতৰত সংঘটিত হয় আনহাতে দৈহিক শ্বসনে জীৱ আৰু বাহ্যিক পৰিৱেশৰ মাজত গেছৰ আদান-প্ৰদানেৰে সমন্বয় সাধন কৰে।

শ্বাসক্ৰিয়া (হাঁওফাঁওৰ জৰিয়তে হোৱা বাতায়ন আৰু শ্বাস-নিশ্বাসক সাঙুৰি লয়), দৈহিক শ্বসনৰ এটা অংশ। প্ৰকৃততে, শ্বাসক্ৰিয়া আৰু বাতায়ন, শ্বসনৰ সমাৰ্থক শব্দ নহয়, বিশেষাৰ্থক শব্দহে (অৱশব্দ); কিন্তু এই যথাৰ্থতা সাধাৰণতে অনুসৰণ কৰা নহয়। আনকি স্বাস্থ্য সেৱাতো এই যথাৰ্থতা অনুসৰণ কৰা দেখা নাযায় কাৰণ, *শ্বসন হাৰ* (respiratory rate, RR) হৈছে এটা বহু ব্যৱহৃত পদ, যদিও প্ৰকৃতাৰ্থত ই *বাতায়ন হাৰ*হে হোৱা উচিত।

## তথ্য সংগ্ৰহ

শ্ৰেণী:শৰীৰতত্ত্ব
শ্বসন (দ্ব্যৰ্থতা দূৰীকৰণ পৃষ্ঠা)

**শ্বসন** বুলিলে তলৰ অৰ্থবোৰো প্ৰকাশ কৰে:

## জীৱবিদ্যা
* কোষীয় শ্বসন, পোষক দ্ৰব্যবোৰক শক্তিলৈ ৰূপান্তৰ কৰা প্ৰক্ৰিয়া,
** অবাত শ্বসন, অক্সিজেনৰ প্ৰয়োজন নোহোৱা কোষীয় শ্বসন,
** সবাত শ্বসন, কোষীয় শ্বসন, অক্সিজেনৰ প্ৰয়োজন হয়,
* শ্বসন (শৰীৰতত্ব), কোষ আৰু বাহ্যিক পৰিৱেশৰ মাজত অক্সিজেন আৰু কাৰ্বন ডাই অক্সাইডৰ আদান-প্ৰদান প্ৰক্ৰিয়া,
** শ্বাস তন্ত্ৰ, শ্বসন কাৰ্য সংঘটিত হোৱা তন্ত্ৰ,
** শ্বাসক্ৰিয়া, শ্বাস অংগৰ মাজেৰে বায়ুৰ চলাচল হোৱা,
** জলীয় শ্বসন, জীৱই পানীৰ পৰা অক্সিজেন আহৰণ কৰা প্ৰক্ৰিয়া,
** কৃত্ৰিম শ্বসন, কৃত্ৰিমভাৱে শ্বসন সংঘটিত কৰা।

## পৰিস্থতিবিদ্যা
* কাৰ্বন শ্বসন, বায়ুমণ্ডলীয় কাৰ্বনৰ লগত জড়িত এটা ধাৰণা,
* পৰিস্থতি তান্ত্ৰিক শ্বসন, পৰিৱেশ তন্ত্ৰত সকলো জীৱই উৎপাদন কৰা মুঠ কাৰ্বন ডাই অক্সাইডৰ নিৰ্ণয় কৰা,
* মূলীয় শ্বসন, উদ্ভিদৰ শিপা আৰু বায়ুমণ্ডলৰ মাজত অক্সিজেনৰ আদান-প্ৰদান,
* আলোক শ্বসন, RuBP আৰু অক্সিজেনৰ মাজত উৎসেচকীয় সমন্বয় সাধন।